
1. [bookmark: _Toc165557496]Ievads
[bookmark: _Toc165557497]Mērķis un pielietojums
Dokuments ir izstrādāts ar mērķi noteikt skaidrus un saprotamus BIM pasūtīšanas, izstrādes un piegādes nosacījumus un procesus nekustamā īpašuma attīstības projekta ietvaros, tai skaitā noformulēt kvalitātes, kapacitātes un informācijas apmaiņas prasības.  
Šīs Pasūtītāja informācijas prasības ir domātas izmantošanai projektēšanas un būvdarbu procesa ietvaros, un paredz pieeju, ka projektēšanas komanda, kas izveidoja BIM, saglabā atbildību par BIM atjaunošanu un papildināšanu arī būvdarbu fāzē. Attiecīgi, BIM prasības ir izmantojamas gan apvienotā projektēšanas un būvniecības līguma ietvaros (princips “projektē un būvē)”, Pasūtītāja informācijas prasības attiecinot uz projektētāju un būvnieku, gan, nepieciešamības gadījumā, Pasūtītāja informācijas prasības var izmantot arī tikai projektēšanas posma ietvaros. 
BIM prasības ir izmantojamas kā pasūtītāja informācijas prasības (arī informācijas apmaiņas prasības) BIM izpratnē un ir iekļaujamas iepirkuma līgumos kā pielikums. BIM prasības neaizvieto konkrētā pakalpojuma tehnisko specifikāciju, bet kalpo kā darba uzdevuma sastāvdaļa. 
BIM prasības izsaka nosacījumus attiecībā uz informācijas apmaiņas un sadarbības procesiem, kā arī formulē tehniskās prasības BIM nodevumiem. Tajā pašā laikā BIM prasības neatceļ nepieciešamību izstrādāt un saskaņot būvniecības ieceres dokumentāciju atbilstoši normatīvo aktu prasībām. 
BIM prasības ir pielāgojamas konkrētā projekta vajadzībām un specifikai. BIM prasību dokumentācijas vai tā daļas izmantošana paliek pasūtītāja pārziņā. Lietošanas ērtībai, prasību pielikumā ir pievienota Projekta speciālo prasību veidne (Pielikums.Nr 7), ar kuras palīdzību var noteikt uz konkrētu projektu attiecināmos BIM nodevumus, termiņus, kā arī citus nosacījumus. 
BIM tiks izmantots Rīgas lidostas apsaimniekošanā, lai veidotu detalizētus ēkas modeļus un uzlabotu efektivitāti, drošību un ilgtspējību. Tas palīdzēs plānot projektus, koordinēt būvniecību, uzturēt aktuālu informāciju un veidot drošības plānus.
Lai uzlabotu kvalitāti un nodrošinātu, ka visas BIM prasības tiek izpildītas, ko ir pieprasījis Pasūtītājs, Būvuzraugs uzņemies nodrošināt pārbaudi, ka Piegādātājs izpilda visas Pasūtītāja informācijas prasības, par ko abas puses ir vienojušās pēc līguma BIP.
[bookmark: _heading=h.5jvbv1adfzo][bookmark: _Toc165557498]Atsauces un standarti
LVS EN ISO 19650-1:2019 “Informācijas par būvēm un inženiertehniskajiem darbiem
organizēšana un digitalizācija, ieskaitot būvju informācijas modelēšanu (BIM).
Informācijas pārvaldība, izmantojot būvju informācijas modelēšanu. 1.daļa:
Koncepcijas un principi”
▪ LVS EN ISO 19650-2:2019 “Informācijas par būvēm un inženiertehniskajiem darbiem
organizēšana un digitalizācija, ieskaitot būvju informācijas modelēšanu (BIM).
Informācijas pārvaldība, izmantojot būvju informācijas modelēšanu. 2.daļa: Aktīvu
piegādes posms”
▪ LVS 1052:2018 “Būves informācijas modelēšanas (BIM) terminoloģija”
▪ BS 1192:2007 “Collaborative production of architectural, engineering and construction
information – Code of practice”
▪ BSI PAS 1192-2:2013 “Specification for information management for the
capital/delivery phase of construction projects using building information modelling”
▪ BSI PAS 91:2010 “Construction related procurement. Prequalification questionnaires”
▪ BIM Forum “Level of Development Specification" 2021
▪ COBIM 2012 “Common BIM Requirements” rokasgrāmatas
[bookmark: _Toc165557499]Izmantotie termini un saīsinājumi
Pasūtītāja informācijas prasības – Būves informācijas modelēšanas prasības, šis dokuments. 
Pasūtītājs – konkrētā iepirkuma konkursā un iepirkuma līgumā norādītais pasūtītājs. 
Piegādātājs – konkrētā iepirkuma piedāvājumā norādītais pretendents vai konkrētā iepirkuma līgumā norādītais izpildītājs. 
Projekts – pasūtītāja plānošanas vai īstenošanas fāzē esošais nekustamā īpašuma attīstības projekts. 
VDV – vienotā datu vide. 
PIP – Pasūtītāja informācijas prasības.  
BIM – Būves informācijas modelēšana
LOD – Level of Development (Izstrādes detalizācijas līmenis)
LoI – Level of Information (Informācijas detalizācijas līmenis)
LoG – Level of Geometry (ģeometriskās detalizācijas līmenis) 
RIX – VAS “Starptautiskā lidosta ‘’RĪGA’’”
AIR – Asset Information Requirments (aktīvu informācijas prasības)
BIP – BIM īstenošanasplāns
Piezīmē: šajā dokumenta netiek atšifrēti termini, kuri ir izmantoti saskaņā ar standartu LVS 1052:2018
2. [bookmark: _Toc165557500]Biznesa prasības
[bookmark: _Toc165557501]Piegādātāja  kompetence
Pasūtītājām ir jāpārliecinās par piegādātāja spēju īstenot projektu BIM vidē un izpildīt BIM  prasības. Piegādātāja kompetences novērtēšana tiek veikta iepirkuma procedūras laikā.
Par piegādātāja spēju īstenot BIM projektu liecina zināšanu un iemaņu līmenis, iepriekšējā  pieredze, kā arī informācijas tehnoloģiju un personāla resursi.
Lai pārliecinātos par piegādātāja atbilstību BIM prasībām, iepirkuma procedūras laikā pasūtītājs var pieprasīt iesniegt sekojošus materiālus:




	Iesniedzamie materiāli

	
Nosaukums
	
Mērķis

	
Paraugmodeļi
	
Faktiski un taustāmi pierāda piegādātāja spēju izpildīt pasūtītāja tehniskās prasības.

	Atbildības matrica
	Pielikumā Nr.8 Pievieno pie katras disciplīnas atbildīgo personu un LOD.

	
BIM speciālista CV un pieredzes apliecinoši dokumenti
	Sniedz informāciju par BIM speciālista CV pamata BIM sertifikātus, izglītību, pieredzi un pieredzes apliecinoši dokumenti.

	


Pirms-kontrakta BIM īstenošanas plāns
	
Nodrošina iepazīšanos ar pasūtīja prasībām, kā arī piekrišanu izpildīt konkrētu pakalpojumu pilnā apjomā, noteiktā kvalitātē un termiņos.
Sniedz informāciju par piegādātāja pieeju projekta īstenošanai BIM vidē (t.sk. resursiem un metodēm).



[bookmark: _Toc165557502]Kontroles punkti un sasniedzamie rezultāti
Kontroles punkti un sasniedzamie rezultāti ir norādīti, lai precīzi noteiktu nosacījumus, kuriem  iestājoties, tiek apstiprināti kārtējie BIM nodevumi un notiek pāreja uz nākamo BIM attīstības fāzi.
Kontroles punktu izpildes termiņi tiek noteikti individuāli, izmantojot Projekta speciālo prasību veidni.
Projekta ietvaros ir paredzēti šādi BIM kontroles punkti un sasniedzamie rezultāti:

	Projekta posms
	Kontroles punkts
	Sasniedzamais rezultāts

	Projekta plānošana
	N/A
	N/A

	Izpēte
	N/A vai
Konceptuālais BIM
	· Modeļi (un citi nodevumi, ja attiecināms) ir pilnībā izstrādāti, pārbaudīti un
apstiprināti no pasūtītāja puses.
· Iekļautie risinājumi ir saskaņoti ar ēkas lietotāju.

	










Projektēšana (DSG)
	Konceptuālais BIM
	· Modeļi (un citi nodevumi, ja attiecināms)
ir izstrādāti līdz projekta speciālo prasību
veidnē norādītajam detalizācijas līmenim, pārbaudīti un apstiprināti no pasūtītāja puses.
· Izstrādāts būvprojekts minimālā sastāvā un saskaņots ar pasūtītāju, ēkas lietotāju
un būvvaldē.
· Saņemta būvatļauja ar nosacījumiem.

	
	Starpposma BIM
	· BIM modeļi ir izstrādāti līdz projekta speciālo prasību veidnē norādītajam
detalizācijas līmenim, pārbaudīti un apstiprināti no pasūtītāja puses.
· Savietotajā modelī nav atrodamas sadursmes, kas nav uzskaitītas sadursmju
atskaitē.

	
	Detalizētais BIM
	· Ir pabeigta BIM izstrāde.
· Modeļi (un citi nodevumi, ja attiecināms) ir pilnībā izstrādāti, pārbaudīti un
apstiprināti no pasūtītāja puses.



	
	
	· Ir iesniegtas no BIM modeļiem nolasītās materiālu apjomu specifikācijas
· Būvprojekts ir saskaņots ar ēkas lietotāju.
· Būvprojekts ir gatavs iesniegšanai ekspertīzes veikšanai.

	
	Apstiprinātais BIM
	· Precizētie modeļi (un citi nodevumi, ja attiecināms) ir pārbaudīti un apstiprināti
no pasūtītāja puses.
· Ir iesniegtas no BIM modeļiem nolasītās materiālu apjomu specifikācijas
· Saņemts pozitīvs ekspertīzes atzinums.
· Būvprojekts saskaņots ar ēkas lietotāju un pasūtītāju.
· Būvprojekts saskaņots būvvaldē.

	Būvniecība (CON)
	BIM atjaunošana (izmaiņas un atkāpes no būvprojekta):

pastāvīgi
	· Modeļi (un citi nodevumi, ja attiecināms) ar izmaiņām būvdarbu laikā	un/vai
Atkāpēm no būvprojekta ir pilnībā izstrādāti, pārbaudīti, un apstiprināti no pasūtītāja puses.*
· Izmaiņas, t.sk.	izmaiņas būvdarbu apjomos, ir	apstiprinātas iepirkuma
līgumā noteiktajā kārtībā (t.i. apstiprinātas juridiski, piemēram, parakstīts attiecīgais izmaiņu akts vai vienošanas pie līguma). **

	
	BIM papildināšana (informācija par iekārtām un elementiem):

10 dienu laikā pēc informācijas saņemšanas
	· Modeļi ir papildināti ar informāciju, kas iegūta būvdarbu laikā pēc
iekārtu/elementu montāžas, pārbaudīti un apstiprināti no pasūtītāja puses.



	





Nodošana pārvaldībā (ASB)
	Izpildmodelis (as-built model)
	· Modeļi (un citi nodevumi, ja attiecināms) ir pilnībā izstrādāti, pārbaudīti, un
apstiprināti no pasūtītāja puses.
· Objekts nodots ekspluatācijā.

	
	Aktīvu informācijas modelis
	· Modeļi (un citi nodevumi, ja attiecināms) ir modificēti atbilstoši prasībām. Aktīvu
Informācijas modelis pārbaudīts un apstiprināts no pasūtītāja puses.
· Darbi un/vai objekts nodots pasūtītājam.

Zemāk ir norādīta principiālā procesa shēma:

[bookmark: bookmark=id.3dy6vkm][bookmark: _Toc165557503]BIM nodevumi
Katra Projekta ietvaros tiek prasīti BIM nodevumi, nodevumu sarakstu skatīt 6.pielikums “Projekta speciālo prasību veidne”

Katra projekta ietvaros tiek pieprasīts unikāls nodevumu saraksts, kas ir atkarīgs no konkrētā projekta specifikas, satura un mērķiem.
Minimālais BIM nodevumu saraksts, īstenojot projektu BIM vidē, var tikt ierobežots ar 3D BIM modeļu izstrādi un pie 3D BIM modeļiem pievienojamo negrafisko informāciju.


[bookmark: bookmark=id.4d34og8][bookmark: _Toc165557504]BIM pielietojums apsaimniekošanas laikā
Pēc projektu pabeigšanas tiek plānoti šādi potenciālie BIM pielietošanas veidi:

	Pielietojums
	Apraksts

	Aktīvu uzturēšana
	Modeļu izmantošana aktīvu informācijas uzturēšanai, veicot objektu/elementu sasaisti ar ārējām datu bāzēm, izmantojot speciālo starpprogrammatūru. Aktīvu uzturēšana ir aktīvu pārvaldības procesa sastāvdaļa.

	Aktīvu iepirkšana
	Modeļu izmantošana aktīvu iepirkuma procesa ietvaros (piemēram, mēbeļu, rezerves daļu vai iekārtu iepirkšana). Process iekļauj sevī arī modeļu aktualizāciju/papildināšanu ar informāciju par nomainītiem, jaunajiem vai utilizētājiem aktīviem.

	Aktīvu izsekošana
	Modeļu izmantošana statisko vai kustamo aktīvu atrašanās vietu izsekošanai. Aktīvu izsekošana ir aktīvu pārvaldības procesa sastāvdaļa un var iekļaut sevī radiofrekvences identifikācijas (RFID) vai citu izsekošanas/marķēšanas tehnoloģiju izmantošanu.

	Ēkas inspekcija
	Modeļi tiek izmantoti inspekcijas un atskaišu sagatavošanas vajadzībām attiecībā uz ēkas tehnisko stāvokli, atbilstību normatīvo aktu prasībām, standartiem utt.

	Aktīvu pārvietošana
	Modeļu izmantošana kustamo mantu (aktīvu) pārvietošanas plānošanai un vadībai objekta ietvaros.

	Telpu vadība
	Modeļu izmantošana telpu noslogotības/aizņemtības plānošanai un vadībai.

	Ēkas automatizācija
	Modeļu izmantošana objekta monitoringam un kontrolei caur Ēkas vadības un automatizācijas sistēmu (BMS).

	Reālā laika informācija
	Modeļu izmantošana informācijas attēlošanai, kas tiek saņemta reālā laikā no sensoriem, kuri ir izvietoti ēkā vai objektā. Informācija var iekļaut telpu noslodzi, temperatūru, mitrumu, enerģijas patēriņu utt.. Process attiecas arī uz Ēkas vadības un automatizācijas sistēmu (BMS) un Lietu internetu (IoT).



3. [bookmark: _Toc165557505]Informācijas apmaiņas prasības
[bookmark: _Toc165557506]Lomas un pienākumi
Šajā sadaļā ir norādītas minimālās prasības BIM procesā iesaistīto pušu lomu sadalījumam.
Lomas nav apvienojamas, izņemot tabulā norādītos gadījumos.

	Loma
	Pienākumi

	
	Projekta vadītājs 
	· Pārstāvēt pasūtītāju;
· Nodrošināt kontroles punktu sasniedzamo rezultātu un nosacījumu izpildes pārbaudi.

	
	Informācijas menedžeris
	· Pārbaudīt BIM īstenošanas plānu;
· Pārbaudīt BIM nodevumus attiecībā uz atbilstību Pasūtītāja informācijas prasībām un BIM īstenošanas plānam;
· Piedalīties ar BIM procesu saistītās sanāksmēs;
· Pārbaudīt un uzraudzīt BIM procesu un procedūru ievērošanu;
· Publicēt un arhivēt BIM nodevumus.

	
	BIM koordinatorsPasūtītājs

	· Veikt	modeļu	kvalitātes	kontroli,	t.sk.	modeļu koordinēšanas un savietojamības pārbaudes, sadursmju
pārbaudes (gan ar vizuālām, gan ar automatizētām metodēm), to dokumentēt un sekot līdzi šo problēmvietu atrisināšanai;
· Piedalīties ar BIM procesu saistītās sanāksmēs.

	
	VDV pārvaldnieks

	· Pārvaldīt VDV, t.sk. nodrošināt piekļuvi iesaistītajām personām,	nodrošināt	korektu	datu	izvietošanu	un
strukturēšanu.



	
	Projekta vadītājs 
	· Pārstāvēt piegādātāju. Pienākumi iziet no konkrētā līguma un tehniskās specifikācijas nosacījumiem;
· Organizēt un/vai piedalīties (ja pienākums organizēt ir deleģēts Informācijas menedžerim) ar BIM procesiem
saistītajās sanāksmēs.

	
	Informācijas menedžerisPiegādātājs

	· Izstrādāt Pēc-kontrakta BIM īstenošanas plānu;
· No	projektētāju	komandas	piegādātajiem	Uzdevuma informācijas	piegādes	plāniem	izstrādāt		Galveno
informācijas piegādes plānu un izmaiņu gadījumā atjaunot to;
· Piedalīties un/vai organizēt (ja pienākums organizēt ir deleģēts Informācijas menedžerim)) ar BIM procesiem
saistītās sanāksmēs;
· Atbildības noteikšana par informācijas sniegšanu un tās detalizācijas pakāpi katram projekta posmam (balstoties uz
pasūtītāja BIM prasībām);
· Piegādāt	pasūtītāja	informācijas	prasībās	norādīto informāciju noteiktajos termiņos un atbilstošā informācijas
detalizācijas pakāpē.

	
	BIM koordinators 
	· Sniegt	informāciju	Informācijas	menedžerim,	kas nepieciešama BIM īstenošanas plāna sastādīšanai;
· Veikt	modeļu	kvalitātes	kontroli,	t.sk.	modeļu koordinēšanas un savietojamības pārbaudes, sadursmju
pārbaudes (gan ar vizuālām, gan ar automatizētām metodēm), to dokumentēt un sekot līdzi šo problēmvietu atrisināšanai (t.sk. sagatavot sadursmju atskaites un koordinēšanas sapulču protokolus);
· Vadīt projekta koordinēšanas sanāksmēs, kā arī piedalīties citās ar BIM saistītās sanāksmēs (ja ir nepieciešamība vai
dalību pieprasa pasūtītājs);
· Sniegt atbalstu iesaistītajām pusēm saistībā ar BIM procesiem projekta ietvaros;
· 4D izveide.

	
	Būvprojekta Arhitektūras daļas vadītājs* 

Piegādātājs

	· Sniegt	informāciju	Informācijas	menedžerim,	kas nepieciešama BIM īstenošanas plāna sastādīšanai;
· Izstrādāt	un	izmaiņu	gadījumā	atjaunot	Uzdevuma informācijas piegādes plānu;
· Nodrošināt būves informācijas modeļa izveidi saskaņotajā koordinātu sistēmā un lokācijā, kuru pēc tam nepieciešams
piegādāt visiem projektā iesaistītajiem dalībniekiem;
· Nodrošināt arhitektūras BIM modeļa(-ļu) izstrādi;
· Nodrošināt modeļu pašpārbaudi;
· Piedalīties ar BIM procesiem saistītajās sanāksmēs;
· Nodrošināt, ka visa informācija atbilst nepieciešamajai detalizācijas pakāpei (LOD, negrafiskā informācija);
· Nodrošināt modeļu augšupielādi vienotajā datu vidē saskaņā ar BIM īstenošanas plānā noteikto grafiku;
· Nodrošināt koordinēšanas gaitā atklāto problēmvietu novēršanu AR daļas ietvaros.



	
	Būvprojekta Inženierrisinājumu daļas vadītājs* (BK, AVK, UK, u.c.)
Piegādātājs

	· Sniegt	informāciju	Informācijas	menedžerim,	kas nepieciešama BIM īstenošanas plāna sastādīšanai;
· Izstrādāt	un	izmaiņu	gadījumā	atjaunot	Uzdevuma informācijas piegādes plānu;
· Nodrošināt inženierrisinājumu BIM modeļa(-ļu) izstrādi;
· Nodrošināt modeļu pašpārbaudi;
· Piedalīties ar BIM procesiem saistītajās sanāksmēs;
· Nodrošināt, ka visa informācija atbilst nepieciešamajai detalizācijas pakāpei (LOD, negrafiskā informācija);
· Nodrošināt modeļu augšupielādi vienotajā datu vidē saskaņā ar BIM īstenošanas plānā noteikto grafiku;
· Nodrošināt koordinēšanas gaitā atklāto problēmvietu novēršanu savas daļas ietvaros.

	
	VDV pārvaldnieks, (iespējams apvienot ar BIM koordinatoru vai informācijas menidžeri)

	· Pārvaldīt VDV, t.sk. nodrošināt piekļuvi iesaistītajām personām,	nodrošināt	korektu	datu	izvietošanu	un
strukturēšanu.

	
	Izmaksu konsultants
(ieteicams)
	· Sniegt informāciju un datus projekta komandai par budžetu un izmaksām attiecībā uz būvprojektu un ar to saistītajām
izmaiņām.




· Šo BIM procesa dalībnieku atbildība viena būvprojekta daļas ietvaros var tikt detalizēta sīkāk  no piegādātāja puses (piemēram, būvprojekta daļas vadītājs, BIM tehniķis/modelētājs, u.t.t.).
[bookmark: _Toc165557507]BIM īstenošanas plāns
Piegādātājs izstrādā BIM īstenošanas plānu kā atbildi uz BIM prasībām. BIM īstenošanas plānā  tiek aprakstīta piegādātāja pieeja projekta īstenošanai un pasūtītāja prasību izpildei. Iepirkuma procedūras laikā piegādātājs iesniedz Pirms-kontrakta BIM īstenošanas plānu, ar tam pievienoto piegādātāja atbildības matricu. Pēc līguma noslēgšanas piegādātājs izstrādā Pēc-kontrakta BIM īstenošanas plānu kopā ar Galveno informācijas piegādes plānu un Uzdevumu informācijas piegādes plāniem.

[bookmark: bookmark=id.lnxbz9][bookmark: _Toc165557508]Pirms-kontrakta BIM īstenošanas plāns
Pirms-kontrakta BIM īstenošanas plāna veidnē ir norādītas prasības un skaidrojumi Pirms-kontrakta BIM īstenošanas plāna sagatavošanai. (Skatīt  Pielikums Nr.1)
Piegādātāju atbildības matrica (Skatīt  Pielikums Nr.8) nosaka projektā iesaistīto pušu atbildību par būvprojekta daļām un citiem BIM nodevumiem. Atbilstoši BIM attīstības fāzei ir nepieciešams norādīt arī grafiskās informācijas detalizācijas līmeņus (ja tie ir attiecināmi uz piegādājamo informāciju).

[bookmark: bookmark=id.1ksv4uv][bookmark: _Toc165557509]Pēc-kontrakta BIM īstenošanas plāns
Pēc līguma noslēgšanas ar izvēlēto piegādātāju, tam ir uzdevums izstrādāt detalizētu BIM īstenošanas plānu jeb Pēc-kontrakta BIM īstenošanas plānu. Pēc-kontrakta BIM īstenošanas plānā ir jāiekļauj informācija no Pirms-kontrakta BIM īstenošanas plāna ar izmaiņām, kas ir saskaņotas ar visām projekta īstenošanā iesaistītajām pusēm (ja izmaiņas ir radušās), kā arī jāpapildina ar informāciju, kā tas ir norādīts pēc-kontrakta BIM īstenošanas plāna veidnē. Piegādātājam ir iespēja sniegt padziļinātu un detalizētu aprakstu par BIM procesiem, aicinot izpildītāju aprakstīt tos tik detalizēti, lai projektā iesaistītajiem dalībniekiem nebūtu šaubu par rezultātu, pat ja tas pārsniedz kontrakta BIM īstenošanas plānā noteikto.
Pēc-kontrakta BIM īstenošanas plānu ir jāiesniedz pasūtītājam 4 nedēļu laikā pēc līguma noslēgšanas. Pasūtītājs to izskata un saskaņo 4 nedēļu laikā no iesniegšanas dienas. 
Būvniecības posmā Pēc-kontrakta BIM īstenošanas plānu nepieciešams atjaunot un saskaņot ar pasūtītāju līdz attiecīgā nākamā kontroles punkta termiņa beigām. Pēc-kontrakta  BIM īstenošanas plānu, kopā ar atjaunotajiem Uzdevuma informācijas piegādes plāniem un Galveno informācijas piegādes plānu, nepieciešams iesniegt vienlaicīgi ar katra kontroles punkta nodevumiem.
Pēc-kontrakta BIM īstenošanas plānu ir iespējams aktualizēt arī biežāk, kā arī būvdarbu laikā, ja projekta īstenošanas laikā rodas šāda nepieciešamība. Aktualizētais Pēc-kontrakta BIM īstenošanas plāns ir izmantojams tikai pēc saskaņošanas ar pasūtītāju.
Pēc-kontrakta BIM īstenošanas plāns ir neatņamama līguma sastāvdaļa uz ko attiecas projektēšanas/ būvniecības līguma nosacījumi, kas tiek saskaņots to savstarpēji parakstot. Tikai no pasūtītāja un piegādātāja puses parakstītais Pēc-kontrakta BIM īstenošanas plāns ir uzskatāms par saskaņotu.
Pēc-kontrakta BIM īstenošanas plānā fiksētie uzdevumi un informācija nevar būt pretrunā ar BIM prasībām un tehnisko specifikāciju, kā arī normatīvo aktu prasībām. BIM īstenošanas plāna saskaņojums no pasūtītāja puses nevar radīt pasūtītājam papildu saistības un mainīt vai grozīt līguma noteikumus, pasūtītājs saskaņojot to, neuzņemas nekādas saistības kā tikai tās, kas noteiktas pasūtītājam līgumā.
3.1.1.1. [bookmark: bookmark=id.2jxsxqh]Uzdevuma informācijas piegādes plāns
Katram Būvprojekta daļas vadītājam vai cita BIM nodevuma autoram pēc līguma noslēgšanas ir pienākums aprakstīt kādus datnes tiek plānots piegādāt katrā no projekta posmiem un kontroles punktiem, izstrādājot Uzdevuma informācijas piegādes plānu.
Uzdevuma informācijas piegādes plānā ir jānorāda precīza informācija par nākamā (sekojošā) kontroles punktā iesniedzamiem failiem (BIM nodevumiem, 2D dokumentāciju, utt.) un aptuvena informācija par parējos kontroles punktos iesniedzamiem failiem.
3.1.1.2. [bookmark: bookmark=id.z337ya]Galvenais informācijas piegādes plāns
Galvenais informācijas piegādes plāns (GIPP) tiek sastādīts no atsevišķiem Uzdevumu informācijas piegādes plāniem (UIPP). Šis plāns kalpo kā informācijas piegādes grafiks projekta  īstenošanas gaitā. (Pielikums Nr.9 un Nr.10.)
Pie katra kontroles punkta ir nepieciešams iesniegt atjaunoto Galveno informācijas piegādes plānu, kurš ir sastādīts balstoties uz katru atsevišķi atjaunoto Uzdevuma informācijas piegādes plānu.
[bookmark: _Toc165557510]Darba plūsma, veicot projektēšanas darbus
Šajā sadaļā tiek aprakstītas minimālās prasības un noteikumi BIM darba plūsmai attiecībā uz BIM radīšanu un VDV izmantošanu veicot projektēšanas darbus. Prasības ir attiecināmas uz projektēšanas darbiem (t.sk. izprojektēto risinājumu izmaiņu veikšanas darbiem) gan būvprojekta izstrādes fāzē, gan būvdarbu fāzē.

· Katram modeļa izstrādātājam ir pienākums regulāri koordinēt savas darbības ar citu modeļu izstrādātājiem, tai skaitā, dalīties ar saviem modeļiem un veikt modeļu salīdzinājumus ar citu modeļu aktuālajām versijām. Kā arī ir jāveic modeļu pašpārbaudi, pārbaudot konsekvenci, pilnīgumu, saskaņotību un atbilstību pasūtītāja informācijas prasībām.
· Piegādātājam ir nepieciešams noteikt informācijas apmaiņas biežumu atkarībā no projektēšanas stadijas. Informācijas apmaiņa nozīmē Projekta gaitā izstrādātās informācijas augšupielādi VDV (stadijā “Koplietots”). Kopš kontroles punkta “Starpposma BIM” izpildes, minimālais informācijas apmaiņas biežums un koordinēšanas sapulču biežums ir reize divās nedēļās.
· BIM nodevumi ir savlaicīgi jāiesniedz pasūtītājam atbilstoši attiecīgajiem kontroles punktiem.
· BIM nodevumus pasūtītājam iesniedz piegādātāja informācijas menedžeris. Piegādātāja informācijas menedžerim ir pienākums nekavējoties informēt pasūtītāja informācijas menedžeri, ka nodevumi ir iesniegti.
· Pasūtītāja informācijas menedžeris 10 darba dienu laikā apstiprinās vai noraidīs piegādāto informāciju, sniedzot komentārus par konstatētajiem trūkumiem vai nepilnībām piegādātajā informācijā.
· Piegādātājam ir pienākums 10 darba dienu laikā novērst konstatētās nepilnības vai trūkumus un iesniegt atkārtotai izskatīšanai noraidīto informāciju.
· Apstiprinātie BIM nodevumi atbilstoši attiecīgajam kontroles punktam tiek publicēti turpmākajai izmantošanai projekta iesaistītajām pusēm. Vienīgi apstiprinātā informācija tiks iekļauta stadijā Publicēts, kas būs pieejama visām projektā iesaistītajām pusēm.
· BIM nodevumi tiek publicēti tikai pēc attiecīgā kontroles punkta visu sasniedzamo rezultātu izpildes.
· Pēc nākamās BIM apstiprinātās versijas publicēšanas iepriekšējā BIM apstiprinātā versija tiek pārnesta uz VDV arhīva stadiju.

Zemāk ir norādīta principiāla procesa shēma.

[bookmark: _Toc165557511]BIM process būvdarbu laikā
Būvdarbu laikā 3D BIM modeļus ir pastāvīgi jāatjauno un jāpapildina, ņemot vērā veiktās izmaiņas un radušos informāciju par būves elementiem un aktīviem, lai pēc projekta pabeigšanas BIM būtu pilnībā atbilstošs faktiski izbūvētajai ēkai (objektam) un būtu gatavs apsaimniekošanas procesam un Aktīvu informācijas modeļa izveidei.
Informācijas apmaiņas process būvdarbu laikā ir atkarīgs no izvēlētās BIM piegādes metodes, jeb iepirkuma principa, proti, kad būvprojekta izstrāde un būvdarbi tiek veikti viena līguma ietvaros, vai kad būvprojekta izstrādi un būvdarbus nodrošina atšķirīgi piegādātāji atšķirīgu līgumu ietvaros.
Izmaiņu veikšanas kārtība (vispārīgie norādījumi):	
· Ierosinātās izmaiņas piegādātājs atspoguļo 3D BIM modeļos (saglabājot noteikto detalizācijas līmeni) un iesniedz pārbaudei un saskaņošanai pasūtītājam.
· 3D BIM modeļus ir jāiesniedz savlaicīgi, ar izmaiņām būvniecības laikā un ar atkāpēm  no būvprojekta, t.sk. kopā ar rasējumiem par izmaiņu veikšanu.
· Visām izmaiņām un atkāpēm no būvprojekta ir jābūt ietvertām 3D BIM modeļos un  jāatspoguļo faktiski plānotos būvdarbu risinājumus.
· Veicot izmaiņas 3D BIM modeļos, ir jāievēro VDV darba plūsmas aprakstu, kā arī visu attiecīgo BIM prasību sadaļu nosacījumus, piemēram, modelēšanas prasības, koordinēšanas un kvalitātes kontroles prasības, u.t.t.
· Pasūtītājs veic pārbaudi atbilstoši kontroles punkta nosacījumiem, un attiecīgi noraida  vai publicē ierosinātās izmaiņas.
· Pēc ierosināto izmaiņu publicēšanas, tie ir uzskatāmi par nodotiem darbam attiecīgo  būvdarbu veikšanai.
· BIM prasības nereglamentē finansiālo un juridisko atbildību par ierosinātām izmaiņām  iepirkuma līguma ietvaros, jo tās ir konkrētas tehniskas specifikācijas, iepirkuma līguma vai arī normatīvu aktu prasību jautājums.
BIM sagatavošana apsaimniekošanai (vispārīgie norādījumi):
· Būvdarbu laikā 3D BIM modeļus ir nepieciešams papildināt ar informāciju, kas iegūta būvdarbu laikā pēc iekārtu/elementu montāžas. 3D BIM modeļus nepieciešams atjaunot 10 dienu laikā pēc informācijas saņemšanas.
· Informācija, kuru ir nepieciešams pievienot 3D BIM modeļiem, ir aprakstīta sadaļā “Informācijas detalizācijas prasības”.
· Piegādātājs nodrošina uzskaiti par BIM papildināšanu un aktualizēšanu būvdarbu laikā.

[bookmark: _Toc165557512]Informācijas apmaiņa izmantojot principu “projektē un būvē”
Pie principa “projektē un būvē” piegādātājs uzņemas pilnu atbildību par informācijas saņemšanu no būvlaukuma priekš 3D BIM modeļu atjaunošanas un papildināšanas būvdarbu laikā.
Izmaiņu veikšana:
· Piegādātājs nodrošina savlaicīgu informācijas apmaiņu par ierosinātām izmaiņām starp būvdarbu veicēju un projektēšanas komandu.
· Zemāk shematiskā veidā ir attēlotā izmaiņu veikšanas darba plūsma.

Informācijas pievienošana:

· Iekārtu/elementu uzstādītājam ir nepieciešams piegādāt šo informāciju attiecīgās projekta daļas BIM vadītājam pēc iekārtu uzstādīšanas.
· BIM modeļu augšupielāde vienotajā datu vidē veicama ne retāk, kā reizi mēnesī.
· Zemāk shematiskā veidā ir attēlota BIM papildināšana ar informāciju par aktīviem.
[image: ]
[bookmark: _Toc165557513]Vienotā datu vide
Šajā sadaļā ir iekļautas minimālās prasības VDV funkcionalitātei, kā arī ir aprakstīti VDV nodrošināšanas veidi.
Konkrētā projekta izvēlētais VDV nodrošināšanas veids tiek norādīts izmantojot 2.3. BIM nodevumi “Pielikums Nr. 7 - Projekta speciālo prasību veidne”.
Pusei, kas uztur un pārvalda VDV projekta ievaros, ir pienākums nodrošināt VDV lietošanas noteikumu esamību, kā arī ir ieteicams izstrādāt VDV lietošanas instrukciju. 
Neatkarīgi no VDV nodrošināšanas veida, Piegādātājam ir jādefinē un jāapraksta BIM īstenošanas plānā, kā tiks strukturēta informācija projekta ietvaros, kāda informācija tiks kopīgota ar visām projekta īstenošanā iesaistītajām pusēm, kā arī jānosaka failu izmēru limitus  projekta informācijai, ja tas ir uzskatāms par nepieciešamu.
[bookmark: bookmark=id.1ci93xb][bookmark: _Toc165557514]Prasības Vienotai datu videi
VDV ir failu pārvaldības risinājums ar kura palīdzību tiek nodrošināta projekta gaitā izstrādātās informācijas glabāšana, koplietošana un apmaiņa. Vienotās datu vides galvenais mērķis ir uzturēt centralizētu informācijas avotu, ar kuru izplata visu ar projektu saistīto informāciju attiecīgajām komandām un projekta dalībniekiem.
VDV tiek glabāta un pārvaldīta informācija, kas tiek saukta par informācijas konteineriem (angl.: information containers). Informācijas konteineri ir 3D BIM modeļi, datubāzes, dokumenti un citi faili, kas satur informāciju. Pēc informācijas konteinera izveides/ievietošanas VDV, tai ir nepieciešams saglabāt sekojošu informāciju, lai būtu iespējams izsekot informācijas konteineru attīstības gaitai:
· Informācija par autoru un laiku (kad veikta izmaiņa), kurš ir izveidojis/ievietojis šo informācijas konteineri;
· Informācija par to, kurš ir atjaunojis šo informācijas konteineri, saglabājot iespēju aplūkot vecās versijas.
Informācijas konteineri tiek organizēti pa stadijām atbilstoši informācijas gatavībai. Informācijas konteineriem jānodrošina iespēja pāriet no vienas stadijas uz otru atkarībā no informācijas gatavības, attiecīgās projekta stadijas, kā arī paredzamajiem nodevumiem. Informācijas konteineru stadiju maiņa veicama izveidojot pieprasījumu vai iesniedzot nodevumu attiecīgajā stadijā, kuru tālāk pārbauda un apstiprina vai noraida attiecīgā persona, kas norādīta lomās un pienākumos.
Vienotās datu vides darba plūsmas shematisks attēlojums:

Vienotās datu vides drošības un piekļuves risinājumi:

· VDV ir jānodrošina iespēja piešķirt lietošanas tiesības (skatīt, lejupielādēt un izmainīt) stadiju un informācijas konteineru līmenī;
· Iespēju nodefinēt VDV lietotāju tiesības iesniegt un apstiprināt informācijas konteineru  pāreju no vienas stadijas otrā balstoties uz iesaistīto pušu lomām un pienākumiem, fiksējot laiku un personu, kas veic šīs darbības.

[bookmark: _Toc165557515]Dalīta cikla Vienotā datu vide
Dalīta cikla VDV paredz pieeju, ka VDV tehnisko risinājumu priekš modeļu, citu nodevumu un informācijas koplietošanas piegādātāju dalībnieku starpā stadijā “Koplietots” nodrošina piegādātājs (pārliecinās ka faila nosaukumi paliek nemainīgi un pārraksta iepriekšējās versijas), savukārt VDV tehnisko risinājumu priekš nodevumu iesniegšanas pasūtītājam stadijā “Koplietots”, kā arī visām darbībām stadijās “Publicēts” un “Arhivēts” nodrošina pasūtītājs.

Dalīta cikla VDV pieeja var tikt izmantota gadījumos, kad pasūtītājs vēlas paturēt savā atbildībā VDV nodrošināšanu un uzturēšanu projekta ietvaros, bet tam nav pieejami pietiekami IT vai administratīvie resursi, lai nodrošinātu pilnā cikla VDV, proti, VDV uzturēšanu tās aktīvākā izmantošanas fāzē, kad notiek vairākkārtīga modeļu un citu nodevumu koplietošana un koordinēšana piegādātāja komandas dalībnieku starpā.

Dalītā VDV var tikt izmantota arī gadījumos, kad pasūtītājam nav nepieciešamības sekot līdzi izpildītāja darbībām stadijā “Koplietots” pirms modeļi vai citi nodevumi netiek virzīti uz apstiprināšanu no pasūtītāja puses (piemēram, īpaši lielo projektu īstenošanā, kad piedalās vairākas piegādātāju komandas).

Dalīta cikla VDV pieejas ietvaros pasūtītāja izveidota VDV ir vienīgais ticamais BIM avots.

Zemāk tiek atspoguļots shematisks dalīta cikla VDV darba plūsmas attēlojums.

Dalīta cikla VDV ietvaros tiek paredzētas šādas pārvaldības un piekļuves tiesības atbilstoši iesaistīto pušu lomu sadalījumam:
Piegādātāja VDV:
· VDV pārvaldnieks – pārvalda vienoto datu vidi, piešķir piekļuves tiesības projekta dalībniekiem;
· Piegādātāja informācijas menedžeris – var pārvaldīt visus koplietotos projekta nodevumus un redzēt/lejupielādēt publicētos un arhivētos nodevumus, kā arī iesniedz nodevumus pasūtītāja informācijas menedžerim;
· Piegādātāja BIM koordinators – var pārvaldīt informāciju par modeļu kvalitātes kontroli stadijā koplietots, kā arī var redzēt/lejupielādēt pārējos koplietotos, publicētos un arhivētos nodevumus;
· Arhitekts, inženierrisinājumu projektētājs (autors) – var pārvaldīt informāciju attiecīgās būvprojekta sadaļas ietvaros stadijā koplietots, kā arī var redzēt/lejupielādēt pārējos koplietotos, publicētos un arhivētos nodevumus;
· Pasūtītāja informācijas menedžeris – pēc pasūtītāja pieprasījuma tiek piešķirtas tiesības  redzēt/lejupielādēt koplietotos nodevumus.

Pasūtītāja VDV:
Pasūtītājs izmantos MS Sharepoint dokumentu (Protokoli, līgumi, MAF utml.) glabāšanai un Trimble Connect tehniskā projekta glabāšanai(Rasējumi, modeļi).
· VDV pārvaldnieks – pārvalda vienoto datu vidi, piešķir piekļuves tiesības projekta dalībniekiem;
· Pasūtītāja informācijas menedžeris – var redzēt/lejupielādēt koplietotos, publicētos un  arhivētos nodevumus. Publicē, arhivē vai noraida projekta nodevumus;
· Pasūtītāja BIM koordinators – var redzēt/lejupielādēt koplietotos, publicētos un arhivētos  nodevumus;
· Projekta vadītājs – var redzēt/lejupielādēt koplietotos, publicētos un arhivētos nodevumus;
· Piegādātāja informācijas menedžeris – iesniedz (augšupielādē) nodevumus pasūtītāja informācijas menedžerim stadijā koplietots, var redzēt/lejupielādēt publicētos un arhivētos nodevumus;
· Piegādātāja BIM koordinators – var redzēt/lejupielādēt publicētos un arhivētos nodevumus;
· Arhitekts, inženierrisinājumu projektētājs (autors) – var redzēt/lejupielādēt publicētos un arhivētos nodevumus;
· Pārējie projekta īstenošanā iesaistītie dalībnieki – var redzēt/lejupielādēt tikai publicētos un  arhivētos nodevumus (tiesības var tikt precizētas projekta īstenošanas gaitā).

Gadījumā, ja tiek izvēlēts dalīta cikla VDV risinājums, tas tiek norādīts Projekta speciālo prasību veidnē.
Gan piegādātāja, gan pasūtītāja VDV ir jāatbilst 3.5.1. punktā norādītajām prasībām.
No Pasūtītāja puses tiek rekomendēts, ka Piegādātājs no savas puses varētu izmanto šadas VDV – Catenda, Dalux vai Bauhub. 
[bookmark: bookmark=id.qsh70q][bookmark: _heading=h.3as4poj]
[bookmark: bookmark=id.1pxezwc][bookmark: _Toc165557516]Sadarbības process
Visu projekta īstenošanā iesaistīto pušu uzdevums ir dalīties un koplietot projekta informāciju. 3D BIM modeļu un citu nodevumu un informācijas koplietošana jāveic izmantojot VDV. Šim būtu jāveicina sadarbība un informācijas apmaiņa starp projekta īstenošanā iesaistītajām pusēm.
BIM īstenošanas plānā ir nepieciešams aprakstīt informācijas apmaiņas biežumu, kā arī noteikt kopīgas sapulces Projekta ietvaros. Kā minimums Piegādātājam ir jāorganizē šādas sapulces:

	Sapulces veids
	
Aktivitātes un mērķi
	Sapulču biežums (ieteicams)
	Sapulču biežums (minimālais)

	BIM
uzsākšanas sapulce
	(BIM kick-off meeting) tiek organizēta, lai iepazīstinātu komandu ar BIM izpildes plānu un uzstādītajām prasībām attiecībā uz modeļiem, informācijas piegādi, izejas datiem, detalizāciju, koordinēšanas sapulču grafiku utt.
	Projekta posma sākumā
	Vismaz vienreiz

	Modeļu pārskatīšanas sapulce
	Modeļu pārskatīšanas sapulces nepieciešams organizēt projektēšanas posmā. Sapulcē apspriežamās tēmas ietver: modeļu un būvprojekta atbilstība projekta mērķiem un prasībām, t.sk. detalizācija un pabeigtība atbilstoši projekta posmam, pielietoto risinājumu piemērotība, standartu un vadlīniju ievērošana. Šīs aktivitātes paredzems veikt projektēšanas sapulcēs
	Reizi divās nedēļās
	Reizi mēnesī

	Koordinēšanas sapulce
	BIM koordinēšanas sapulces nepieciešams organizēt projektēšanas posmā un, ja modeļos tiek veiktas izmaiņas ģeometrijā būvdarbu laikā - arī būvniecības posmā. Sapulču mērķis ir panākt projektēšanas kļūdu identificēšanu un novēršanu pirms tās tiek atklātas būvdarbu laikā.
	Reizi nedēļā
	Reizi divās nedēļās

	Uzbūvējamības analīzes sapulce*
	Uzbūvējamības analīzes sapulces nepieciešams organizēt projektēšanas posmā, lai spētu identificēt un mainīt potenciāli sarežģītus un neērtus risinājumus, kas varētu negatīvi ietekmēt būvniecības procesu. Sapulču mērķis ir noteikt riskus, kādi varētu rasties būvniecības laikā, palīdzēt efektīvāk plānot būvniecības darbus, kā arī izvērtēt iespējas ietaupīt līdzekļus, iesakot alternatīvus risinājumus.*
	Trīs reizes*
	Vismaz vienreiz*


*Attiecināms ja Projekta speciālo prasību Pielikumā tiek pieprasīts uzbūvējamības analīzes nodevums.
[bookmark: bookmark=id.2p2csry][bookmark: _Toc165557517]Pasūtītāja dalība BIM sapulcēs
Pēc pasūtītāja pieprasījuma, Piegādātājam ir pienākums iekļaut pasūtītāja pārstāvjus (piemēram, projekta vadītājs, informācijas menedžeris, BIM koordinators) ar BIM saistītajās sapulcēs. Pasūtītāja pārstāvju mērķis dalībai šajās sanāksmēs ir pārliecināties par BIM prasību, t.sk. BIM prasībās definēto procedūru, darba plūsmu un kvalitātes kontroles procesu, ievērošanu. Pasūtītāja pārstāvjiem ir tiesības norādīt uz neatbilstībām BIM prasībām, kā arī Piegādātājam ir pienākums novērst pasūtītāja konstatētās nepilnības.
[bookmark: bookmark=id.3o7alnk][bookmark: _Toc165557518]Koordinēšana un kvalitātes kontrole
Projekta kvalitāte un risku samazināšana, izmantojot 3D BIM modeļus un informācijas koordinēšanu, ir viens no galvenajiem pasūtītāja mērķiem un prasībām projekta realizācijas gaitā. Projekta īstenošanā iesaistītajām pusēm nepieciešams vienoties par to, kādā veidā tiks koordinēti attiecīgo sadaļu 3D BIM modeļi un kā tiks nodrošināta kvalitātes kontrole, to dokumentējot Pēc-kontrakta BIM izpildes plānā.
[bookmark: bookmark=id.ihv636][bookmark: _Toc165557519]3.7.1 Pārbaudes veidi
Lai būvprojekts atbilstu tam izvirzītajām ģeometriskajām un informācijas prasībām, kā arī lai nodrošinātu būvprojekta vispārīgo kvalitāti un atbilstību standartiem, būvprojekta izstrādes gaitā nepārtraukti ir jāveic kvalitātes kontrole. Kvalitātes kontroli nepieciešams nodrošināt vimaz šādas pārbaudes:


	Kontroles veids
	Mērķis
	Kontroles biežums
	Atbildīgā puse

	Pašpārbaude
	Pārliecināties, ka modelis atbilst projekta iecerei un tehniskajām prasībām, satur nepieciešamo informāciju atbilstoši projekta posmam/stadijai, kā arī modeļa grafiskais attēlojums atbilst detalizācijas prasībām.
	Ne retāk kā pirms modeļu augšupielādes VDV stadijā “Koplietots”
	Būvprojekta attiecīgās daļas vadītājs

	Vizuālā pārbaude
	Pārliecināties, ka modelis nesatur liekus elementus, kā arī informācija atbilst projekta sadaļai.
Ievērot objektu telpiskās prasības (piemēram, zonas, kas nepieciešamas durvju vai logu atvēršanai).
	Ne retāk, kā projekta koordinēšanas sapulču intervālā
	BIM koordinators, BIM autors pirms katras modeļa augšuplādes

	Sadursmju pārbaude
	Noteikt veic gan viena, gan vairāku modeļu ietvaros elementu nevēlamu krustošanos. Sadursmju pārbaudes veicamas gan
	Ne retāk, kā projekta koordinēšanas
	BIM koordinators

	
	ar automatizētajām, gan manuālajām metodēm.
	sapulču intervālā
	

	Modeļa datu/ integritātes pārbaude
	Pārbaudīt vai modeļa elementi atbilst tam izvirzītajām detalizācijas un informācijas prasībām. Gan ar automatizētām pārbaudēm, gan manuāli izskatot informācijas tabulas.
	Pirms nodevuma iesniegšanas pasūtītājam. Un arī pārbauda vismaz uz katru koordinēšanas sapulci
	BIM koordinators



[bookmark: bookmark=id.1hmsyys][bookmark: _Toc165557520]3.7.2. Koordinēšana un sadursmju pārbaužu plānošana
Ne vēlāk kā dienu pirms Koordinēšanas sapulces VDV Piegādātajam nepieciešams augšupielādēt sadursmju atskaiti, kas satur sekojošu informāciju:
· bildi ar konstatēto sadursmi vai problēmvietu;
· norādi par to, kuru būvprojekta sadaļu elementi saduras vai konfliktē (nav pieļaujams  norādīt visas vai citas būvprojekta sadaļas, kuras neveido sadursmi vai konfliktu);
· atrašanās vieta;
· sadursmes vai problēmvietas konstatēšanas datums.
Ne vēlāk kā divas dienas pēc Koordinēšanas sapulces VDV Piegādātajam nepieciešams augšupielādēt koordinēšanas sapulces protokolu, kuram par pamatu ir ņemta sadursmju atskaite un ir papildināts ar sekojošu informāciju:
· par sadursmes vai problēmvietas novēršanu atbildīgā puse;
· paredzētais termiņš kurā sadursme vai problēmvieta ir jāatrisina;
· iepriekšējās sapulcēs konstatēto sadursmju novēršanas datums (ja attiecināms).
Problēmvietu pārvaldīšanai pieprasam no Piegādātāja puses izmantot BCF serveri (BIMcollab, Catenda vai tml.). Ievērojami pārskatāmāk, netiek audzēts lokāls failu apjoms, visas puses vienmēr strādā ar aktuālo informāciju. Ja nepieciešams, ir iespējams eksportēt pdf vai xlsx formāta atskaiti gan problēmvietu saraksta, gan grafiku veidos.
Piezīme: Sadursmju pārbaužu laikā ir pieļaujamas tādas sadursmes, kuras ir apzinātas un neietekmē elementu izbūves iespējas. Šīs sadursmes ir pieļaujams nenovērst. Pie šādām sadursmēm var pieskaitīt:
· inženierrisinājumu modeļu cauruļu, ventilācijas kanālu un kabeļu trepju, kas nav lielākas par d150 mm, perpendikulārās sadursmes pret nenesošajām konstrukcijām;
· inženierrisinājumu modeļu cauruļu, ventilācijas kanāli un kabeļu, kas nav lielākas par d50 mm, perpendikulārās sadursmes pret nesošajām konstrukcijām;
· perpendikulāra cauruļvadu savstarpējās krustošanās, ja abu cauruļvadu diametrs ir mazāks par 18 mm;
· elementu krustošanās ar cauruļvadu un kanālu izolāciju, kas ir mazāka par 1/2 no  izolācijas biezuma;
· gaismas ķermeņu, inženiertīklu izvadu un ievadu krustošanās ar iekārtajiem griestiem;
· citas nenozīmīgas sadursmes, saskaņojot to ar projekta īstenošanā iesaistītajām pusēm.
BIM īstenošanas plānā piegādātājam ir nepieciešams aprakstīt koordinēšanas un sadursmju pārbaudes procesus, tai skaitā ir nepieciešams norādīt šādu informāciju:
· koordinēšanas un sadursmju noteikšanas process;
· programmnodrošinājums;
· sadursmju atskaites izveide;
· koordinēšanas sapulču norise;
· koordinēšanas sapulces protokola izveide;
· sadursmju novēršanas process.

Lai būtu iespējams izsekot Piegādātāja veikto kvalitātes kontroli, BCF serverī nepieciešams norādīt veikto sadursmju kontroles rezultātus atbilstoši BIM īstenošanas plānā norādītajam sapulču grafikam.

[bookmark: bookmark=id.2grqrue][bookmark: _Toc165557521]3.7.3. Sadursmju noteikšanas matrica
BIM īstenošanas plānā ir nepieciešams iekļaut Sadursmju noteikšanas matricu. Sadursmju noteikšanas matricā ir jāuzrāda prioritāšu sadalījums starp visām būvprojektā paredzētajām sadaļām, kurām tiek izstrādāti BIM modeļi. Sadursmju noteikšanas matricas mērķis ir noteikt būvprojekta sadaļu sadursmju un problēmvietu novēršanas kārtības prioritātes, pēc kurām vadoties tiek noteiktas atbildīgās puses par konstatēto sadursmju vai problēmvietu novēršanu. Sadursmju noteikšanas matrica veidojama kā tabula, kurā būvprojekta sadaļas tiek norādītas prioritārā secībā sākot no augstākās prioritātes līdz zemākajai prioritātei.
Piezīme: Sadursmju matrica kalpo kā vispārīgs princips atbildīgās puses noteikšanai priekš sadursmju un problēmvietu novēršanas, taču ir pieļaujami izņēmumi kad zemākas prioritātes būvprojekta sadaļas sadursme vai problēmvieta tiek atrisināta veicot izmaiņas vai labojumus augstākas prioritātes būvprojekta sadaļā.
[bookmark: _Toc165557522]Būvuzraudzība
Būvuzraudzības komandai ir būtiska loma nodrošināt, ka BIM tiek efektīvi integrēts būvniecības procesā. Būvuzraugam vajadzēs integrēt BIM prasibas BIM būvuzraudzības plānā. Šī integrācija ietver ikdienas procedūras, kuras ietver regulāru BIM modeļa pārbaudi, lai garantētu tā konsekvenci un aktuālo atbilstību būvniecības posmam.
Apmācība un izpildes prasības:
Būvuzraugs ir apmācīts darbam ar BIM tehnoloģijām, un viņam ir jānodrošina, ka ikdienas pārbaudēs tiek pievērsta uzmanība jebkādiem apmācības trūkumiem un veiktas papildu apmācības, ja nepieciešams.
Noteic izpildes kritērijus BIM modeļa pārbaudei un precizitātes novērtēšanai, uzraugot, lai būvuzraugs ievēro izpildes prasības un nodrošina BIM modeļa integritāti visā būvprojekta dzīves ciklā.
BIM modeļa un ikdienas pārbaude:
Būvuzraugs ir atbildīgs par BIM modeļa ikdienas pārbaudi, nodrošinot, ka tas atspoguļo ģeometrisko un faktisko būvobjektu būvlaukumā. Šo pārbaudi var veikt, izmantojot lāzeraskanēšanu un salīdzināt ar BIM modeļiem. Kā pieļaujamo toleranci starp BIM un punktu mākoni izmantot 5.Pielikumu-Pieļaujamās nobīdes starp BIM modeli un Punktu mākoni.
Koordinēšana un kļūdu atrisināšana:
Būvuzraugs identificē un informē Piegādātaju un Pasūtītāju par nesakritībām starp BIM modeli un būvlaukumā izbūvēto objektu. Piegādātājs veic koordinācijas pārbaudi, lai nodrošinātu, ka visi modeļa elementi ir pareizi savietoti, un starp tiem nav sadurmsju.
Informācijas plūsma un datu saderība:
Būvuzraugs nodrošina, ka ir pilnībā informēts par BIM modelī ietvertajiem datiem un efektīvi izmanto tos ikdienas darbā.
Uzrauga datu saderību, LoI aizpildījumu un izmaiņu uzraudzību, lai visi dati atbilstu aktuālajiem būvniecības plāniem, specifikācijām un modeļiem.
Ikmēneša izpildes saskaņošanā būvuzraugs pārbauda vai izpilde sakrīt ar izbūvēto. Papildus tiek sniegts no Piegādātāja puses “Progress report - 4D progresa atskaites sastāvdaļa”, kur tiek salīdzināts faktiski izbūvetais ar to kas bija plānots. Ērti izmantot izpildes statusa atribūtu modelī ar vērtību "Plānots", "Izbūvēts" u.c.
Šie punkti kalpo kā pamats, bet ir svarīgi pielāgot tos konkrētajam projektam, ņemot vērā projekta specifiku un BIM izmantošanas mērķus.
4. [bookmark: _Toc165557523]Tehniskās prasības
[bookmark: bookmark=id.4f1mdlm][bookmark: _Toc165557524]Programmnodrošinājums
Piegādātājam ir pienākums norādīt projekta realizēšanas laikā izmantoto programmatūru, tās versiju, kā arī failu formātus. Projektēšanas gaitā nav pieļaujama nesaskaņota programmatūru versiju maiņa, lai neradītu problēmas ar to savietojamību. Versiju nomaiņa ir pieļaujama tikai saskaņojot to ar pasūtītāju un ar visām projektēšanas procesā iesaistītajām pusēm, kā arī veicot pārbaudes ar testa modeļiem, lai novērstu potenciālus informācijas zudumus un neprecizitātes pārejas procesā. 
BIM modeļu izstrādē ir nepieciešams izmantot “BUILDING SMART” sertificētas datorprogrammas (https://www.buildingsmart.org/compliance/certified- software/).
[bookmark: bookmark=id.19c6y18][bookmark: _Toc165557525]Programmnodrošinājums 2D rasējumu izveidei
Būvprojekta rasējumiem jābūt veidotiem tajās pašās autorprogrammās, kurās tiek veikta BIM modeļu izstrāde, izmantojot modeļu ģeometriju, lai veidotu rasējumu skatus. Tādā veidā tiek nodrošināta identiska modeļu un rasējumu ģeometrija.
Šī prasība neattiecas uz šādiem izņēmumiem:
· mezglu, shēmu un augstas detalizācijas elementu attēlošanai, kuru mērogs lielāks par M1:20. Atsevišķos gadījumos, vienojoties ar pasūtītāju, ir pieļaujams samazināt mērogu līdz M1:50;
· tabulas, specifikācijas, ja šī informācija nav pieejama vai nolasāma BIM modeļos;
· ģeotehnisko, topogrāfisko un ģenerālplāna sadaļu rasējumu izstrāde;
Rasējumi (vai to daļas, ja attiecināms), kuras ir izstrādātas BIM autorprogrammā, nav pieļaujams modificēt un papildināt citās autorprogrammās.
Izpildītājam ir pienākums informēt pasūtītāju par visiem rasējumiem, kurus plānots izstrādāt ārpus BIM autorprogrammām. Informācija jāiesniedz pirms rasējumu izstrādes.
Būvprojekta rasējumu izveidi un noformēšanu BIM autorprogrammā apliecina BIM autorprogrammas oriģinālformāta failā redzamie rasējumi.
[bookmark: _Toc165557526]Datornodrošinājums
Piegādātājam ir pienākums izmantot BIM modeļus būvniecības darbos un nodrošināt, ka arī tā apakšuzņēmēji uzņemas šo saistību. Tādejādi Piegādātājs nodrošina, ka atbildīgais personāls ir pietiekami aprīkots ar planšetdatoriem, kas ir pieslēgti internetam, un piekļuvi Trimble Connect programmatūrai vai citai VDV darbam būvlaukumā. Katram būvniecības vadītājam (ieskaitot apakšuzņēmēju vadītājus) jābūt aprīkotiem ar planšetdatoriem darbu veikšanai uz vietas būvlaukumā.
Datori, planšetdatori un mobilās ierīcces jāatbilst vismaz sekojašajām minimālajām prasībām:
Dators(Windows darbavirsma, laptops un planešete):
	CPU
	8-core 2.60Ghz

	Memory
	16 GB RAM

	Storage
	256 GD SSD

	Grpachics card
	Dicrete GPU (Nvidia, AMD)



Mobilās iekārtas:
	Operating System
	Android 13/ iOS 16 and above

	CPU
	Hexa-core

	Memory
	6 GB RAM
8 GB RAM for complex projects1

	Display
	1080×1920 pixels resolution

	Network
	Wi-Fi, 10 Mbps


*Darbam būvlaukumā, jaatceras par interneta pieslēgumu - ir jānodrošina WiFi pārklājums vai (labāk) 4G/5G pieslēgums iekārtai.
Lai nodrošinātu BIM modeļa izmantošanu uz vietas sapulcēs, Piegādātājam jāaprīko sava būvlaukuma sapulču telpas ar ne mazāku kā 65 collu ekrānu, tiešsaistes sapulču aprīkojums (audio un video) un datora staciju, kas ir pietiekami jaudīga BIM pārskatīšanai.
[bookmark: bookmark=id.nmf14n][bookmark: _Toc165557527]Datu apmaiņas formāti
Projekta informācijas apmaiņai izmantojamie failu formāti:

	Nodevuma tips
	Nodevuma failu formāts

	3D BIM modeļi
	*.ifc un autorprogrammas oriģinālformātā

	Materiālu specifikācijas
	*.xlsx

	2D rasējumi
	*.dwg un *.pdf

	Informācija par pārvaldāmajiem aktīviem
	*.xlsx

	4D simulācija
	*.mpeg vai *.avi un autorprogrammas oriģinālformātā

	Cita dokumentācija
	*.pdf un *.docx, ja attiecināms




Pārējo nodevumu formāti precizējami BIM īstenošanas plānā.

[bookmark: bookmark=id.1mrcu09][bookmark: _Toc165557528]Oriģinālformāta faili
Par oriģinālformāta failiem tiek uzskatīti tādi autorprogrammu faili, kuri satur grafisko un/vai negrafisko informāciju par attiecīgo ēku vai objektu. Par oriģinālformāta failiem tiek uzskatīti arī tādi faili un datnes, kuri tiek izmantoti eksportam no autorprogrammu oriģinālformāta uz *.IFC failu formātu. Iesniedzamo autorprogrammu oriģinālformāta failu apjomam ir jābūt tādam, lai būtu iespējams atkārtoti veikt eksportu uz *.IFC failu formātu nezaudējot grafisko un negrafisko informāciju.
Failu nosaukumu veidošana
Failu nosaukumi projekta ietvaros veidojami pēc vienotas struktūras. Faila nosaukums sastāv no 4 atsevišķām grupām, kuras savā starpā tiek atdalītas ar domu zīmi:
[Būvprojekta sadaļa] - [Ēkas daļa vai zona]- [Projekta posms] - [Nosaukums]

	Nosaukuma grupa
	Apraksts

	Būvprojekta sadaļa 
	Sadaļas nosaukums atbilstoši LBN 202-18 “Būvniecības ieceres dokumentācijas noformēšana” norādītajai informācijai. Gadījumā, kad viena sadaļa tiek sadalīta vairākās daļās, nepieciešams to atspoguļot sadaļas nosaukumā liekot apakšsvītru aiz nosaukuma un izdalīto daļu. Piemērs AVK_V.

	Ēkas daļa vai      zona
	Ēkas daļa vai zona atbilstoši projekta specifikai. Ieteicamais ēkas daļas vai zonas apzīmējuma garums – 1 simbols.

	Projekta posms
	Projekta posms izmantojams, lai aprakstītu projekta stadiju kurā ir izveidots fails. Projekta posma garums – 3 simboli. Lietojamos Projekta posma apzīmējumus skatīt tabulā zemāk.

	Nosaukums
	Faila nosaukums, īss apraksts ko satur modeļa fails max. 6 vārdos



Informācijas satura apzīmējumi
	Ēkas daļa vai zona

	Apzīmējums
	Apraksts

	A
	  6.Kārtas jaunā termināļa atšifrējums

	B-G
	Esošās lidostas termināļi atšifrējumi

	
	

	Projekta posms

	Apzīmējums
	Apraksts

	DSG
	  Design jeb Projektēšanas posms atšifrējums

	CON
	Construction jeb Būvniecības posms atšifrējumi

	ASB
	As-Built jeb Nodošana ekspluatācijā (Izpildmodelis)


[bookmark: _heading=h.206ipza]Gadījumā, kad rodas vajadzība pēc papildus failu tipiem, informācijas satura apzīmējumiem un stāva vai līmeņa apzīmējumiem, nepieciešams saskaņot tos ar visiem projekta īstenošanā iesaistītajiem dalībniekiem un norādīt pēc-kontrakta BIM īstenošanas plānā.
[bookmark: _heading=h.2v8s7glp56u6]Datņu nosaukumiem jāpaliek nemainīgiem, atjaunojot datnes versiju, lai to korekti atpazītu VDV un cita BIM programmatūra.
[bookmark: _heading=h.o7pqudov886s]
[bookmark: _Toc165557530]Modeļu izstrāde
[bookmark: bookmark=id.1egqt2p][bookmark: _Toc165557531]Detalizācijas līmenis
Projektam izvirzāmās detalizācijas prasības var sadalīt divās daļās – modeļu grafiskās detalizācijas līmenis (LoG) un informācijas detalizācijas līmenis (Lol). Grafiskais detalizācijas līmenis apzīmē tikai elementu ģeometriskās precizitātes un detalizācijas līmeni. Informācijas detalizācijas līmenis apzīmē informācijas daudzumu, kāds tiek pievienots klāt elementiem.
[bookmark: bookmark=id.2dlolyb][bookmark: _Toc165557532]Grafiskās detalizācijas līmenis
Īss modeļu grafiskās detalizācijas līmeņu apraksts:

	LOD 100

	· Modeļa elements ir attēlots ar simbolu vai citu vispārīgu apzīmējumu, ar mērķi parādīt elementa esamību, bet ne formu, lielumu vai precīzu atrašanās vietu.
· Jebkura informācija, kas iegūta no LOD 100 elementiem, ir uzskatāma par aptuvenu.

	LOD 200

	· Modeļa elements ir grafiski attēlots kā vispārīgs objekts vai sistēma ar aptuveniem daudzumiem, lielumu, formu, atrašanās vietu un orientāciju. Modeļa elements var
būt gan atpazīstams attiecībā uz objektu, kuru tas pārstāv, gan kalpot kā telpu izcelšanas vai rezervēšanas apjoms. Modeļa elementam var pievienot arī negrafisko informāciju.
· Modelim jābūt pietiekami precīzam, lai nodrošinātu, ka projekts atbilst noteiktajiem ierobežojumiem (piemēram, normatīvu aktu prasībām attiecībā uz būvprojektu
minimālā sastāvā) pirms projekta detalizācijas.
· Jebkura informācija, kas iegūta no LOD 200 elementiem, ir uzskatāma par aptuvenu.

	  LOD 300

	· Modeļa elements ir grafiski attēlots kā konkrēts un precīzs objekts vai sistēma pēc noteiktā daudzuma, lieluma, formas, atrašanās vietas un orientācijas. Izstrādātā
elementa daudzumu, lielumu, formu, atrašanās vietu un orientāciju var izmērīt tieši no modeļa, neizmantojot nemodelēto informāciju (piemēram, piezīmes). Modeļa elementam var pievienot arī negrafisko informāciju.
· Modeli var izmantot, lai pārbaudītu visas normatīvās prasības (piemēram, normatīvu aktu prasības attiecībā uz būvprojektu), ja vien tās nav saistītas ar konkrētu zīmolu,
modeli vai materiālu (minētais ir attiecināms arī uz nākamajiem LOD līmeņiem).



	LOD 350

	· Modeļa elements ir grafiski attēlots kā konkrēts un precīzs objekts vai sistēma pēc noteiktā daudzuma, lieluma, formas, atrašanās vietas, orientācijas un interfeisiem ar
citām ēku sistēmām. Tiek modelētas detaļas, kas nepieciešamas elementa koordinācijai ar tuvumā esošajiem vai pievienotiem elementiem (piemēram, tiek modelēti balsti un savienojumi).
· Izstrādātā elementa daudzumu, lielumu, formu, atrašanās vietu un orientāciju var izmērīt tieši no modeļa, neizmantojot nemodelēto informāciju (piemēram, piezīmes).
Modeļa elementam var pievienot arī negrafisko informāciju.

	LOD 400

	· Modeļa elements ir grafiski attēlots kā konkrēts un precīzs objekts vai sistēma pēc noteiktā daudzuma, lieluma, formas, atrašanās vietas un orientācijas, ar detalizācijas,
izgatavošanas, montāžas un uzstādīšanas informāciju. Izstrādātā elementa daudzumu, lielumu, formu, atrašanās vietu un orientāciju var izmērīt tieši no modeļa, neizmantojot nemodelēto informāciju (piemēram, piezīmes). Modeļa elementam var pievienot arī negrafisko informāciju.
· Modeļa elements ir modelēts ar tādu detalizāciju un precizitāti, kas ir pietiekama attēlotā komponenta izgatavošanai un uzstādīšanai. Šis ir visaugstākais grafiskās
detalizācijas līmenis.
· Gadījumā, ja LOD 400 tiek pieprasīts projektēšanas posmā, ražotājs vai modelis var arī nebūt norādīts, līdz ar to būvniecības posma informācija ir jāpapildina ar galīgi
izvēlēto zīmolu vai modeli.

	LOD 500

	· Modeļa elements ir pārbaudīts izbūvējot pēc noteikta daudzuma, lieluma, formas, atrašanās vietas un orientācijas.
· LOD 500 attiecas uz pārbaudi izbūvējot un nav saistīts ar vēl augstāku grafiskās vai negrafiskās detalizācijas līmeni.



Ar detalizētu aprakstu par modeļu detalizācijas līmeņiem var iepazīties BIM Forum izstrādātajā dokumentā “Level of Development Specification 2021 (Part I)” (pieejams https://bimforum.org/lod/).

BIM modeļos nepieciešams modelēt visus būvprojektā norādītos elementus. Piegādātājs ir tiesīgs iesniegt priekšlikumu tiem elementiem, kurus BIM modelī neattēlot, ar nosacījumu ka tas netraucē sasniegt pasūtītāja izvirzītos mērķus attiecībā uz BIM pielietošanu.

Izņēmumu saraksts var tikt papildināts projekta īstenošanas laikā, par to vienojoties pasūtītājam un piegādātājam, kā arī aprakstot katru konkrēto izņēmumu Pēc-kontrakta BIM īstenošanas plānā.
Informācijas detalizācijas līmenis
Ēkas būvniecības un apsaimniekošanas vajadzību nodrošināšanai ir nepieciešams norādīt specifisku informāciju 3D BIM modeļos. Atribūtiem ir jāizmanto korekts vērtības tips. RIX-Length būtu Length parametrs, RIX-Area būtu Area parametrs. RIX-Classification jāeksportē kā IfcClassification utt.. Nepieciešams izveidot vienotu atribūtu kopu,"RIX-Data", lai BIM modeļos pievienotā informācija ir viegli atlasāma.
Prasības modeļa elementiem pievienojamai informācijai ir atrodamas 2.pielikumā “Informācijas detalizācijas prasības”. Pievienojamā informācija ir sadalīta datu grupās (piemēram, “AR, Apdare”) un datu kopās (piemēram, “Sienu apdare”).
Datu grupas nosaukums ir norādīts katras tabulas kreisajā pusē. Datu kopas nosaukums un tās īss apraksts norādīts tabulas augšpusē.
Datu grupas “AR, Logi un durvis”, “AR, Apdare”, “AR, Telpu ID”; “AR, Būvelementi”, “BK, Būvkonstrukcijas”, “Inženiertīkli” attiecas uz konkrētām būvprojekta daļām.
Datu grupas “AR, Logi un durvis”, “AR, Apdare”, “AR, Telpu ID”; “AR, Būvelementi”, “BK, Būvkonstrukcijas”, “Inženiertīkli” pieprasa informāciju, kas ir izmantojama gan būvdarbu laikā, gan ēkas apsaimniekošanas un uzturēšanas procesa ievaros.
Atkarībā no vajadzībām un informācijas lietošanas mērķiem, pasūtītājs nosaka konkrētā projekta ietvaros pievienojamās negrafiskās informācijas apjomu, izmantojot 2.pielikumu “Informācijas detalizācijas prasības”. Informācijas pievienošanas norādījumi:
· Nepieciešams ievērot tabulās norādīto  struktūru, kā arī  nav pieļaujams apvienot, mainīt vietām vai labot atribūtu nosaukumus.
· Datu kopas informācijas lauki ir jāpievieno uzreiz pēc modeļa elementu izveidošanas, savukārt atribūtu informācija ir jāpievieno līdz ko tā ir pieejama.
· Atsevišķās autorprogrammās ir pieļaujams nenorādīt datu kopas nosaukumu tehnisku iemeslu dēļ, taču tām ir jāparādās eksportējot modeli *.IFC failu formātā.
· Pievienojot	informāciju	atribūtam	“RIX_Name jeb Nosaukums’’ (description),	elementa nosaukumam jābūt skaidri definētam, konkrētam attiecībā uz paredzēto elementu. Nav pieļaujams vispārīgs vai dažādi interpretējams nosaukums.
· Gadījumā, ja kāds elements, kas sastāv no vairākiem slāņiem tiek modelēts ar vienu modeļa elementu, pie atribūta “RIX-Material jeb Materiāls” ir nepieciešams norādīt visus slāņus un to biezumus.
· Pievienojot informāciju atribūtam “RIX_Type jeb Tips”, ir jānorāda elementa tips, kāds ir uzrādīts būvprojektā. Ja būvprojektā konkrētajam elementam nav piešķirts konkrēts tips, BIM modeļos to ir nepieciešams piešķirt atsevišķi. Nav pieļaujami vienādi tipu nosaukumi atšķirīgiem elementiem.
· Atribūtu nosaukumiem ir jāparādās tieši tādā secībā, kā tie ir uzrādīti informācijas detalizācijas tabulās, kā arī ir jāizveido visi atribūtu nosaukumi, pat ja ir zināms, ka kāds no atribūtiem netiks aizpildīts.
· Atribūtu informācija ir jāaizpilda angļu valodā.
· Visi atribūtu uz kuriem attiecas pievienot “relatīvo saiti”. Saite tiek veidota un glabāt Pasūtītāja norādītā VDV.
· Ailē “Projekta posms” ir norādīts kontroles punkts, kurā prasītajai informācijai ir jābūt uzrādītai pie modeļa elementiem. Informāciju ir iespējams neuzrādīt pie attiecīgā kontroles punkta vienīgi gadījumos, kad šī informācija nav pieejama un to ir nepieciešams uzrādīt līdz ko šī informācija kļūst pieejama.
· Atribūtos, kuros nepieciešams norādīt saiti uz ārēju dokumentu, nav pieļaujams norādīt saiti uz internetā atrodamu mājaslapu. Mērķis ir norādīt web versijas VDV saiti uz konkrēto dokumentu. Ir pieļaujams izņēmums, mājaslapa tiek saglabāta kā kopija .HTML formātā un pēc tam norādīta saite uz šo saglabāto versiju.
· BIM modeļiem pievienotos failus nepieciešams saglabāt atsevišķā mapē un iesniegt kopā ar BIM modeļiem tā, lai nezustu relatīvā saite, starp modeļiem un pievienotajiem failiem.
· Pēc-kontrakta BIM īstenošanas plānā nepieciešams detalizēti aprakstīt negrafiskās informācijas pievienošanas kārtību autorprogrammu oriģinālformāta failos (apraksts par 2.pielikuma “Informācijas detalizācijas prasības” atribūtu atbilstību autorprogrammas iebūvētajiem atribūtiem un no jauna izveidotajiem atribūtiem, to nosaukšanas kārtību) kā arī šīs informācijas eksportu uz *.IFC failu formātu (aprakstīt veicamās darbības, izmantotos palīgfailus, kā arī pievienot šos palīgfailus pielikumā).
Piezīme: Pie pēc-kontrakta BIP izstrādes ar Piegādātāju vienoties, kuras iespējamās atribūtus var tikt iekļautas MAF, lai izvairītos no dubultas informācijas veidošanās. 
Kontroles punktu saīsinājumu skaidrojums:

	Saīsinājums
	Atšifrējums

	DSG
	 Design jeb Projektēšanas posms atšifrējums

	CON
	Construction jeb Būvniecības posms atšifrējumi

	ASB
	As-Built jeb Nodošana ekspluatācijā (Izpildmodelis)




[bookmark: bookmark=id.4bvk7pj][bookmark: _Toc165557534]Koordinātas
Katram būvprojekta 3D BIM modelim jāatrodas vienotā koordinātu sistēmā, kas atbilst patiesajām ēkas koordinātām pēc koordinātu sistēmas LKS-92 un LAS-2000.5. Modeļiem jābūt pareizi orientētiem pret būvprojekta ziemeļiem.
Vadlīnijas vienotu koordināšu nodrošināšanai uzsākot projektēšanu:
· Arhitekts pēc iespējas agrāk koplietos modeli, kas satur projekta asis un līmeņus. Šo modeli nepieciešams izmantot, lai panāktu vienotas projekta koordinātas.
· Katra projektēšanā iesaistītā puse izmantos šo modeli, lai nodrošinātu projekta atrašanos precīzā lokācijā bez modificēšanas.
· Gadījumā, ja objekts tiek sadalīts vairākās daļās (piemēram, būvēs vai korpusos) un attiecīgi arī modeļos, ir nepieciešams nodefinēt katra modeļa nulles punktu.

[bookmark: bookmark=id.1664s55][bookmark: _Toc165557535]Klasifikācija
Projektā izstrādājamo 3D BIM modeļu elementiem jābūt klasificētiem saskaņā ar standartu ISO 12006-2:2015 Informācijas par būvdarbiem organizēšana 2.daļa – Klasifikācijas pamatprincipi.
Nepieciešams lietot klasifikāciju UniClass 2015 izmantojot Products, Systems un Spaces tabulas (Informācija pieejama NBS mājaslapā https://www.thenbs.com/our-tools/uniclass- 2015#classificationtables). Products un Systems tabulas ir lietojamas vienlaicīgi katram konkrētajam būves elementam vai objektam.
Klasifikāciju nepieciešams uzrādīt modeļos zem atsevišķas datu kopas. Datu kopas nosaukumam, kā arī atribūtu nosaukumiem ir jābūt identiskiem visos modeļos. Katrai konkrētajai klasifikācijas tabulai nepieciešams uzrādīt gan description, gan number atribūtu.
Izmantot atsevišķu datu kopu klasifikācijai, ieteikums uzreiz norādīt tās nosaukumu un klasifikācijas atribūtu nosaukumus. Tas palīdzēs uzturēt vienotu informāciju dažādos projektos. Piem., datu kopa RIX-Classification, atribūti RIX-PrCode, RIX-SsCode utt.
Modeļa elementiem jābūt klasificētiem modeļa detalizācijai sasniedzot LOD300 grafiskās detalizācijas līmeni.
Tiek gaidīta Latvijas nacionālā klasifikācija, standarts Nr. LVS 1078 publicēšana ko vajadzēs iekļaut projekta.

[bookmark: bookmark=id.25b2l0r][bookmark: _Toc165557536]Modelēšana
Modelēšanas procesam tiek noteiktas šādas minimālās prasības:
· Elementus jāmodelē tā, kā tos paredzēts izbūvēt. T.i, nevilkt cauruļvadus vairāku desmitu metru garumā, bet gan paredzēt savienojumus, kur tie faktiski tiks uzstādīti. Arī - neveikt stāvvadu dalījumu stāvu līmeņos, ja izbūvējot šajos augstumos nav paredzēts stāvvadu dalīt.
· Modeļa elementiem jāatbilst konkrētajam projekta posmam izvirzītajām datu detalizācijas prasībām, tiem jābūt skaidri saprotamiem un ar informāciju par prasītajiem parametriem un atribūtiem.
· Būtiski nodrošināt, ka modeļa elementa datus var pārnest IFC formātā.
· Modeļu koordinātu sistēmām ir jābūt saskaņotām starp visām būvprojekta sadaļām. Katras būvprojekta sadaļas BIM modeļiem, kā arī eksportētajiem IFC modeļiem jāatrodas vienās un tajās pašās koordinātās. Importējot citu sadaļu IFC modeļus BIM autorprogrammās, tiem ir jāpārklājas ar konkrētajā autorprogrammā izstrādāto BIM modeli neveicot manuālu novietojuma labošanu. Gadījumā, ja projektā tiek lietota viena izstrādātāja autorprogramma vairākās būvprojekta sadaļās, savietojot autorprogrammu failus, tiem arī ir jāpārklājas korektajās koordinātās neveicot manuālu modeļu novietojuma labošanu.
· Modelī nav atļautas elementu pretrunas (šķērsošanās, pārklāšanās un krustošanās), izņemot sadaļā 3.7.2. “Koordinēšana un sadursmju pārbaužu plānošana” atrunātajos gadījumos. BIM koordinatora un 3D BIM modeļu autoru (arhitekts, inženierrisinājumu projektētāji) pienākums ir nodrošināt, ka dažādu būvprojekta daļu modeļi saskan, ir pareizi izvietots elementu augstums un tie nav pretrunā ar citu daļu modeļiem.
· Modeļa elementu visi trīs ģeometriskie rādītāji (3D) ir vienādi būtiski. Elementu izvietojuma telpā precizitāte un pieprasītā uzticamība ir vienlīdzīga trīs virzienos.
· Modeļa elementi jāmodelē pa stāviem. Sadalījums pa stāviem ļauj labāk pārvaldīt modeļa projektēšanu, kā arī atvieglo būvniecības tāmēšanu un plānošanu, balstoties uz modeli.
· Modeļa elementi ir jāmodelē atbilstoši to fāzēm – demontējams, esošais vai projektētais elements. Visus demontējamos apjomus nepieciešams modelēt AR un BK sadaļām.
· Modeļos jālikvidē projektā augšupielādētie liekie modeļa elementu tipi, t.s. kopas. Modelim jāveido viens veselums un modeļa elementiem jābūt modelētiem kā saistītai un pastāvīgai sistēmai. Jābūt uzmodelētiem visiem elementiem, kas ir nepieciešami, lai  sistēma darbotos saskaņā ar projekta risinājumu.
· Visi elementi jāmodelē ar izvēlētajā BIM programmatūrā tam paredzētu darbarīku (funkciju). Ja tomēr tiek izmantoti dažādi darbarīki vai ar vispārīgiem modelēšanas darbarīkiem tiek radīti jauni elementi, eksportējot IFC, būtiski sekot līdzi, ka tie ir  korekti saistīti ar IFC klasēm un tipiem, kā arī to, vai tie ir korekti attēloti.
· Ja tiek mainīti modeļa elementi, vispirms jārediģē esošie modeļa elementi, nevis tie  jādzēš un jāveido jauni. Tādā veidā elementiem saglabājas viens GUID identifikators un var izsekot ar tiem saistītās darbības.
· Telpas elementiem (IfcSpace) jābūt modelētiem visos būves dzīves cikla posmos. Telpām jāpiekļaujas to robežām un starp tām nedrīkst būt pretrunas. Visām ēkas grīdas virsmām jābūt noklātām ar telpas elementiem.
· 2D rasējumiem jābūt atvasinātiem no 3D BIM modeļiem. Nav pieļaujama informācijas nesakritība starp 2D rasējumiem un 3D BIM modeļiem.
· Ja būvprojekta risinājumā ir izmaiņas, vispirms tās tiek ieviestas modelī un pēc tam tiek izsūtīti ar izmaiņām atjauninātie rasējumi.
· Anotācijām (atsauces, norādes, augstuma atzīmes, mērlīnijas), kas ir pievienotas rasējumiem un kas ir atveidotas 2D rasējumos, jābalstās uz modeļiem (jāatbilst
· modelim), t. i., parametriem jābūt saistītiem ar modeļa elementiem.
· Apdares un interjera elementiem nepieciešams pievienot korektu materiālu grafisko informāciju (krāsa, raksts, u.c.). Nav pieļaujams izmantot vispārējus (generic) materiālus kā apdari šiem elementiem. Nepieciešams nodrošināt, ka materiāla informācija modelī sakrīt ar to, kas ir norādīta būvprojekta dokumentācijā.
· Ja tehniskā specifikācijā būvprojekta daļai (vai daļām) ir noteikts ierobežotas pieejamības statuss, attiecīgās būvprojekta daļas modelī ir jānodrošina vizuāli redzams apzīmējums “Ierobežotas pieejamības informācija”. Apzīmējums jāprecizē projekta  uzsākšanas sapulces laikā un jāapraksta Pēc kontrakta BIM īstenošanas plānā.

Gadījumā, ja Projekta Speciālo Prasību veidnē ir pieprasīts modeļiem pievienot negrafisko informāciju pie datu grupas “AR, Apdare”, apdares elementus nepieciešams veidot ievērojot šādus principus:

· Lai AR modeļos nodrošinātu iekštelpu un ārtelpu apdares informācijas detalizācijas  prasību izpildi, to ir pieļaujams veikt veidojot atsevišķu apdares modeli, kurā ir modelēti visi atsevišķie iekštelpu un ārtelpu apdares elementi ar tiem pievienoto informāciju, vai arī ir iespējams modelēt apdari galvenajā arhitektūras modelī dalot apdari kā atsevišķus elementus un pievienojot tiem nepieciešamo informāciju saglabājot paredzēto iekštelpu un ārtelpu ģeometriju. Nav pieļaujama apdares elementu krustošanās ar modeļa būvelementiem. Apdares slāņa biezums ir jāatņem no būvelementa biezuma, modelējot to tā, lai tas piekļautos būvelementiem.
· Grīdas un griestu apdares slāņus nepieciešams izveidot katrai telpai atsevišķi. Nav pieļaujams izmantot vienu apdares elementu vairākām telpām, kuras ir atdalītas ar norobežojošajām konstrukcijām.
[bookmark: bookmark=id.34g0dwd][bookmark: _Toc165557537]Unikālais identifikācijas numurs
Gadījumā ja projekta speciālajās prasībās ir pieprasīts pievienot negrafiskās informācijas datu kopu “Aktīvu informācija”, konkrētiem modeļa elementiem ir nepieciešams pievienot unikālu identifikācijas numuru, kurš projekta ietvaros nedrīkst atkārtoties nevienam citam elementam. Unikālā identifikācijas koda piešķiršanas metodika sastāv no sekojošām daļām:
· [bookmark: _heading=h.43ky6rz]LBN 501-17, 2. pielikuma “Būvdarbu un konstruktīvo elementu veidi” numerācijas;
· Elementa piesaiste stāvam;
· Elementa piesaiste telpai;
· Elementa numurs pēc kārtas.
Piemērs:

· Unikālais identifikācijas numurs: 20.3_02_213_001
· Atšifrējums: Apgaismes ķermenis, būves 2. stāvā, 213. telpā, pirmais savā UID grupā.


[bookmark: bookmark=id.2iq8gzs][bookmark: _Toc165557538]Savietotais modelis
Visu autoru atsevišķos *.IFC formāta 3D BIM modeļus nepieciešams apvienot vienā savietotajā modelī. Savietotajā modelī jānodrošina iespēja skatīt katru modeli atsevišķi.
Apvienojot 3D BIM modeļus, piegādātājam ir jāpārliecinās, ka 3D BIM modeļu atrašanās vieta  ir korekta, proti, modeļiem, kuri tiek importēti modeļu savietošanas programmā, ir jāuzrādās attiecīgajās koordinātās, kā tas ir noteikts Pēc-kontrakta BIM īstenošanas plānā. Nav pieļaujama modeļu manuāla atrašanās vietas korekcija programmā, kurā tiek veikta 3D BIM modeļu savietošana.
Savietotajā modelī ir jāparādās 3D BIM modeļiem pievienotā grafiskā un negrafiskā informācija atbilstoši BIM prasībās izvirzītajiem kritērijiem. Nepieciešams iesniegt sadursmju rezultātus saglabātus savietotajā modelī, lai apskatāmas veiktās pārbaudes un to rezultāti.
Sniedzot savietoto modeli Pasūtītājam, Piegādātājām papildus jāsniedz atskaite excel formāta, kur ir redzamas visi uzskaitītie elementi ar aizpildītiem atribūtiem, tam jābūt viegli un ērti pārskatāmam formātam.
[bookmark: _Toc165557539]Analīzes un simulācijas
[bookmark: bookmark=id.1x0gk37][bookmark: _Toc165557540]4D simulācija
4D simulācijas ietvaros tiek veikta būvniecības procesa vizualizācija un analīze, izmantojot 3D  modeļus un pievienojot tiem laika dimensiju. (4D izveidei tiek izmantoti Projektēšanas posmā izveidotie modeļi)
Izstrādājot 4D simulāciju jeb veicot būvniecības aktivitāšu un laika grafika WBS (Word breakdown structures) ir jāveido tā, lai viņa būtu saskaņā ar tāmi, sasaisti ar modeļu komponentēm vai elementiem, nepieciešams nodrošināt pietiekamu detalizāciju, lai simulācija būtu pārskatāma, ierosinājums būtu izveidot ID numuru priekš elemtien piem. RIX-WBS_No tas ļautu automātiski veidot WBS struktūru BIM programmatūrā, kā arī būtiski paātrinātu un atvieglotu 4D simulāciju izveidi. Minimālā detalizācija modeļu komponentiem ir šāda: modeļi, stāvi, darbu veidi (demontējamais apjoms, saglabājamais apjoms, jaunais apjoms), zonas, būtiskas iekārtas. 4D  simulācijas laika detalizācijas līmenis ir 1 kalendārā diena. Atsevišķos darbu veidos, pusēm vienojoties, ir iespējams samazināt detalizācijas līmeni līdz 1 nedēļai.
Tehniskās prasības 4D video:
· Video izšķirtspēja: min. 1920x1080 pikseļi;
· Video formāts: *.mpeg vai *.avi;
· Ne mazāk kā 30 kadri sekundē.
4D simulācijas piegādājamas video failu formātā un 4D simulāciju autorprogrammas oriģinālformātā.
Vienlaikus ar plānotā būvniecības procesa 4D simulāciju, projekta ietvaros, veicot atzīmi sadaļā’’ 2.3. BIM nodevumi’’ Projekta speciālajās prasībās, var tikt pieprasīta arī papildus informācija un analīzes, proti, 4D simulācijas paplašinājums, 4D simulācijas atjaunošana būvdarbu laikā un uzbūvējamības analīze.
[bookmark: bookmark=id.2w5ecyt]4D paplašinājums
Būvniecības loģistika:
· Būvlaukuma organizācijas plānošana un simulācijas izveide, t.sk. darba spēka, iekārtu, smagās tehnikas izvietošanas/kustības plānošana, pagaidu konstrukciju izvietošanas/pārvietošanas plānošana, būvmateriālu piegādes, izvietošanas un glabāšanas plānošana utt. Iekļauj sevī arī resursu pieejamības pārbaudi.
Būvniecības atkritumu apsaimniekošana:
· Būvgružu un citu būvdarbu laikā radīto atkritumu plānošana un simulācijas/modeļa izveide, kas sevī iekļauj plānošanu attiecībā uz būvgružu glabāšanu un transportēšanu, potenciālo būvgružu un to apjoma identificēšanu, būvgružu rašanos ietekmējošo faktoru, tehnoloģiju un materiālu identificēšanu un to izmantošanas samazināšanu, kā arī materiālu, kurus iespējams izmantot atkārtoti, identificēšanu.
Būvdarbu intensitātes analīze pa zonām:
· Analīzes, vai attiecīgajās zonās nepārklājas vairāki būvdarbi vienā laikā periodā, kas var traucēt vai kavēt viens otru.
4D paplašinājums var tikt pieprasīts pie nosacījuma, ja projekta ietvaros ir paredzēta pamata 4D simulācijas izstrāde.
[bookmark: _Toc165557541]4D atjaunošana un statusu vadība:
4D simulācijas pastāvīga atjaunošana būvdarbu laikā atbilstoši faktiski veiktajiem darbiem būvlaukumā, kā arī plānotajām izmaiņām sākotnēji paredzētajā būvdarbu laika grafikā (ja tādas pastāv).
Atjaunojot 4D simulāciju, tajā ir pārskatāmi jānodala paveiktie un plānotie būvdarbi. Būvdarbu statusa ziņošana un 4D simulācijas atjaunošana veicama reizi mēnesī.
4D simulācijas atjaunošanas prasības attiecas gan uz pamata 4D simulāciju, gan uz 4D paplašināto simulāciju (ja tāda ir pieprasīta Projekta specialajās prasībās).
4D atjaunošana un statusu vadība var tikt pieprasīta pie nosacījuma, ja projekta ietvaros ir paredzēta pamata 4D simulācijas izstrāde.
[bookmark: bookmark=id.3vac5uf][bookmark: _Toc165557542] Uzbūvējamības analīze
Uzbūvējamības analīze ietver specifisku darbību un montāžas simulāciju animācijas izveidi, lai pirms būvniecības pārliecinātos par projektā paredzēto darbu īstenošanas iespējamību un risku novēršanu vai samazināšanu. Uzbūvējamības analīze veicama konkrētiem būvniecības posmiem vai kārtām, kur detalizēti uzrādīta informācija par veicamajām darbībām konkrētajā posmā, izmantotajiem materiāliem un iekārtām. Zemāk uzskaitīti galvenie principi pēc kuriem nepieciešams vadīties izstrādājot uzbūvējamības analīzi:

· Lielu un/vai smagu iekārtu vai elementu (garums virs 5m/ svars virs 200kg/ tilpums virs 1m3) uzstādīšana objektā. Veidojot uzbūvējamības analīzi nepieciešams norādīt elementu uzglabāšanas vietu objektā pirms uzstādīšanas, izmantoto paņēmienu un tehniku elementa uzstādīšanai, kā arī plānoto uzstādīšanu.
Piezīme: Atsevišķos gadījumos vienojoties ar pasūtītāju ir iespējams samazināt uzbūvējamības analīzes apjomu, kā piemēram jaunbūves gadījumā neveidot monolītā pārseguma izbūves analīzi, u.c.

· Iekārtu vai elementu uzstādīšanu ierobežotā telpā vai teritorijā, piemēram komunikāciju šahtas, telpu griesti, ja komunikācijas aizņem vairāk kā 75% no paredzētās zonas platības, u.c.
Piezīme: Veidojot uzbūvējamības analīzi pievērst uzmanību stiprinājuma elementiem.
· Gājēju un satiksmes ierobežojumu detalizēts attēlojums ietverot risinājumus kādi paredzēti šo plūsmu novirzīšanai, paredzētās zonas, tehniskie risinājumi un norādījumi plūsmas organizēšanai.
Uzbūvējamības analīze var tikt pieprasīta arī gadījumos, kad nav paredzēta 4D simulācijas izstrāde. 

[bookmark: bookmark=id.pkwqa1][bookmark: _Toc165557543]Vides pieejamības analīze
Projektēšanas gaitā, plānojot vai pārplānojot telpas, nepieciešams ievērot publiski pieejamo telpu vides pieejamības prasību nodrošināšanu cilvēkiem ar kustību, redzes, dzirdes traucējumiem. Cilvēkiem ar kustības traucējumiem nepieciešams nodrošināt atbilstošas brīvās kustības zonas publiski pieejamās telpās un pielāgotajos sanitārajos mezglos.
Mērķis:
· Pārliecināties par vides pieejamības nodrošināšanu atbilstoši spēkā esošajiem normatīvajiem aktiem.
· Nodrošināt atbilstošas brīvās manevrēšanas zonas interjera sadaļas (IN) izstrādes gaitā.
Prasības:
· 3D vidē modelētas caurredzamas telpiskas zonas, kurās jānodrošina brīva kustība.
· Vides pieejamības zonām veikta sadursmju pārbaude pret Interjera sadaļu (IN) vai, ja nav paredzēts izstrādāt interjera sadaļu, pret Arhitektūras sadaļu (AR).
· Telpiskās zonas izstrādātas atbilstoši spēkā esošajiem normatīvajiem aktiem un tehniskajai specifikācijai
Vides pieejamības analīzes izstrādājamas kā neatkarīgs IFC modelis. Modelis sevī iekļauj brīvās kustības telpiskos apjomus, zonas kuras nodrošina cilvēku kustību un manevrēšanas telpu ar ratiņkrēslu. Šis modelis tiek savietots ar interjera modeli un pārbaudīts pret to, tādā veidā norādot zonas kur nav pieļaujama interjera objektu izvietošana.


	Nodevums
	Apraksts
	Kas sagatavo

	IFC fails
	Ar caurredzamiem telpiskiem apjomiem atzīmēta vides pieejamības zona cilvēku plūsmai un brīvai kustībai (tai skaitā z-ass virzienā). Caurredzamas zonas izvietotas telpās kurās nepieciešams nodrošināt vides pieejamības prasības, tai skaitā tualetēs, ģērbtuvēs, liftos un dušas telpās.
	Vides pieejamības daļas atbildīgais autors.


[bookmark: bookmark=id.1opuj5n][bookmark: _Toc165557544]Citas simulācijas
Ja Projekta speciālajās prasībās tiek pieprasīts (Pielikums. Nr.7) attiecīgs nodevums, tās jāpielieto alternatīvo tehnisko un citu risinājumu prezentēšanai pasūtītājam un ēkas lietotājam, un optimālāko tehnisko risinājumu izvēlei un izstrādei projektēšanas un/vai būvdarbu laikā. Visas simulācijas tiek izstrādātas BIM vidē, izmantojot 3D modeļus.

	Nodevums
	Apraksts

	Akustiskā analīze
	Simulācija un analīze, kuras ietvaros tiek veikti pētījumi un simulācijas attiecībā uz skaņu, piemēram, skaņu izolācijas pārbaudes un materiālu izvēles pārbaudes, skaņas iekārtu izvietošanas pārbaudes.

	Cilvēku plūsmas un evakuācijas iespēju analīze
	Atsevišķu personu vai cilvēku pūļu uzvedības simulācija un analīze, izmantojot 3D modeļus, normālās situācijās un ārkārtas situācijās. Simulācija palīdz identificēt un uzlabot piekļuves, pārvietošanas un izejas maršrutus.

	Ugunsgrēka simulācija
	Uguns un dūmu izplatīšanas simulācija un analīze ēkas ventilācijas sistēmu, automātisko ugunsgrēka atklāšanas un ugunsdzēsības sistēmu utt. projektēšanai.

	Apgaismojuma simulācija
	Ēkas iekštelpu dabiskā un mākslīgā apgaismojuma simulācija un analīze.

	Drošības analīze
	3D modeļu izmantošana virtuālo drošības auditu veikšanai, kas sevī iekļauj apsardzes un piekļuves kontroles sistēmu, piekļuves zonu, videonovērošanas sistēmu u.c. simulācijas un analīzes.

	Novietojuma analīze
	Analīze, kuras ietvaros BIM programmnodrošinājums vai Ģeogrāfiskās informācijas sistēmas (ĢIS) rīki tiek izmantoti, lai izvēlētos optimālo projekta īstenošanas vietu vai optimālo ēkas izvietošanas vietu konkrētajā zemesgabalā.

	Insolācijas analīze
	Analīze, kuras ietvaros tiek veikta saules starojuma uz ēkas virsmām simulācija (t.sk. atstarošanas analīze), ēnu simulācija, ēkas formas un atrašanās vietas ietekmes uz saules siltuma slodzēm izpēte.

	Būvlaukuma risku analīze
	3D modeļu izmantošana lai identificētu, analizētu un izvērtētu riskus un apdraudējumus būvniecības laikā. Piemēram, modelis var tikt radīts vai izmantots, lai identificētu un analizētu apdraudējumus būvlaukumā (piemēram, potenciālie kritieni no augstuma, smagās tehnikas pārvietošana, drošības margu izvietojums u.c.) un pēc tam izvērtētu šos apdraudējumus pēc riska iestāšanas varbūtības attiecībā uz strādniekiem un garāmgājējiem.

	Energoefektivitātes analīze
	3D modeļu izmantošana, lai veiktu ēkas energoefektivitātes analīzi, t.sk. kā un cik konkrētā ēka patērē enerģiju. Ēkas iekšējās temperatūras analīze veicot inženiersistēmu risinājumu un būvmateriālu izvēli.

	Ilgtspējas analīze
	Ietekmes uz vidi analīze, kas sevī iekļauj, piemēram, ēkas dzīves cikla analīzi, enerģijas patēriņa un vides piesārņošanas izvērtējumu. Ja tiek izvēlēts šis nodevums, konkrētā projekta tehniskajā specifikācijā var tiek aprakstītas detalizētākas prasības par veicamo darbu un tā specifiku.

	5D
	5D BIM ir izmaksu pievienošana modeļa elementiem pēc tam, kad projekta laika grafiks ir asociēts ar šiem modeļa elementiem.


[bookmark: _Toc165557545]Lāzerskenēšana un fotogrametrija
[bookmark: _Toc165557546]Fotogrametrija
Automātisks vai pusautomātisks 3D modeļu radīšanas process izmantojot fotogrāfijas un attēlu analīzi. Iegūto attēlu fotogrammetriskā apstrādes rezultātā jāiegūst blīvs punktu mākonis ar minimālo attālumu starp punktiem ne lielāku kā 10 mm un precizitāti ne sliktāku kā 50 mm Latvijas ģeodēziskajā atskaites sistēmā. Specifisku projektu vajadzībām precizitāti ir iespējams koriģēt. Pasūtītājam kopā ar uzmērīšanas rezultātiem jānodod datu apstrādes kvalitātes ziņojums. Pasūtītājam papildus ir jānodod visas uzņemtās aerofotogrāfijas kopā ar to uzņemšanas pozīcijām un orientācijām Latvijas ģeodēziskajā atskaites sistēmā. Konkrētā projekta tehniskajā specifikācijā var tikt aprakstītas detalizētākas prasības par veicamo darbu un tā specifiku.
Lāzerskenēšanu un punkta mākoņa izveidi, izmantojot stacionāro vai pārvietojamo lāzerskeneri, projekta ietvaros nodrošina Piegādātājs. Piegādātājam izvēlētā uzmērīšanas metode un sasniedzamā precizitāte iepriekš jāsaskaņo ar Pasūtītāju.
[bookmark: bookmark=id.3mzq4wv][bookmark: _Toc165557547]Vispārīgie norādījumi
· Punktu mākonis ir izmantojams kā izejas dati modelēšanai un būvprojekta izstrādei.
· Punktu mākonis uzskatāms par prioritāro pret inventarizācijas lietu.
· Piegādātāja izstrādāto 3D BIM modeļu precizitāte tiks pārbaudīta pret punktu mākoni.
· Maksimāli pieļaujamas modeļu atkāpes no punktu mākoņa: Skatīt Pielikums 5. ‘’Pieļaujamās nobīdes starp BIM modeli un punktu mākoni’’
[bookmark: _Toc165557548]Norādījumi, kā Piegādātajam jāveic lāzerskenēšanu:
· 3D skenēšanas darbos jāizmanto 3D lāzerskeneris, kas atbilst šādiem precizitātes rādītājiem:
· attāluma precizitātes kļūda (ranging error): mazāka par 2mm uz 25m vai mazāka par 3mm uz 100m;
· 3D punkta precizitāte (3D point accuracy): mazāka par 6.0 mm uz 10m.
· Attiecīgi, ja projekta gaitā tiek paredzēta arī mobilā skenera vai drona izmantošana, tad šiem uzmērišanas veidiem precizitātes prasības ir līdzīgā veidā:
· Mobilajiem skeneriem precizitāte ne zemāku par 6mm (uz 10 m), 
· Obligāta punktu mākoņa piesaiste ģeodēziski uzmērītiem kontrolpunktiem, kas nodrošina punktu mākoņa precizitāti ne zemāku par 20mm. 
· Izpildītājam ir jānodrošina vismaz šādi punktu mākoņa tehniskie parametri:
· reģistrācijas novirzes nedrīkst pārsniegt 15mm, kam ir jāparādās savietošanas atskaitē, kas ir jāiesniedz kopā ar 3D punktu mākoni.
· punktu mākoņa blīvums (atstarpe starp uzmērītajiem blakus esošiem punktiem): ne lielāks par 20 mm.
· 3D lāzerskenēšanā iegūtos datus savietot vienotā koordinātu sistēmā (datiem jāatbilst  Latvijas ģeodēziskās atskaites sistēmai – LKS-92 un LAS – 2000,5 (kura ir Eiropas vertikālās atskaites sistēmas (EVRS) realizācija Latvijas teritorijā).
· Lāzerskenēšana un punkta mākoņa izveide ir veicama pirms būvniecības ieceres dokumentācijas risinājumu izstrādes.
· Piegādātājs nodrošina savietoto, vienotu punktu mākoni.
· Piegādātājs nodrošina punktu mākoni saderīgā formātā ar pasūtītāja izmantotajām autorprogrammām (.E57, .RCP, vai citā formātā).
· Papildus savietotajiem un apstrādātajiem punktu mākoņiem nepieciešams iesniegt arī to sagatavošanā izmantotos izejas datus – atsevišķos neapstrādātos punktu mākoņus to oriģinālajos failu formātos, kādi iegūti no skenēšanas iekārtas.
· Izpildītājam jānodrošina iespēja apskatīt un nodot pasūtītājam 360 grādu bildes, ko 3D lāzerskeneris ir uzņēmis katrā no skenēšanas stacijām.
· Konkrētā projekta tehniskajā specifikācijā var tikt aprakstītas detalizētākas prasības  par veicamo darbu un tā specifiku.
· Pusēm vienojoties, pēc-kontrakta BIM īstenošanas plānā ir iespējams koriģēt precizitātes prasības vai norādīt izņēmumus, ja objektīvu iemeslu dēļ nav iespējams sasniegt atsevišķus precizitātes rādītājus.
[bookmark: _Toc165557549]Vizuālās uzskates materiāli
[bookmark: bookmark=id.1gf8i83][bookmark: _Toc165557550]Vizualizācijas
3D modeļu izstrāde, lai apmainītos ar informāciju par vizuālām, telpiskām vai funkcionālām īpašībām, izmantojot, piemēram, fly-through (video lidojums caur objektu).

Vizualizācijām ir jābūt fotoreālistiskām un tās ir jāpielieto, lai prezentētu un saskaņotu būvprojekta risinājumus ar ēkas lietotāju. Bilžu un video izšķirtspējai jābūt ne mazākai kā 1920x1080 pikseļi, kā arī video jābūt ne mazāk kā 30 kadriem sekundē.
Vizualizāciju veidi un piegādājamie failu formāti:

	Vizualizācija
	Failu formāts

	Bilde
	*.jpeg vai .png

	Video
	*.mpeg vai *.avi

	360⁰ vizualizācija
	Precizēt BIM īstenošanas plānā



Projektēšanas posmā, ja notiek izmaiņas – labiekārtojuma, jumta, fasādes vai interjera izskats, pasūtītājs var lūgt 10 atjaunotas vizualizācijas (7 vizualizācijas no ārtelpas un 3 vizualizācijas no iekštelpas).

Būvniecības posmā, ja notiek izmaiņas – labiekārtojuma, jumta, fasādes vai interjera izskats, pasūtītājs var lūgt sagatavot 3 atjaunotas vizualizācijas (2 vizualizācijas no ārtelpas un 1 vizualizācijas no iekštelpas).

Projektēšanās posmā sagatavot 3D renderētu modeli izveidotu caur Enscape, kuru pēc tam izveido kā neatkarīgu .exe skatāmo modeli.  Var arī citu programu izmantot, ja var sniegt tādu pašu rezultātu iepriekš to saskaņojot ar Pasūtītāju.

[bookmark: bookmark=id.2fk6b3p][bookmark: _Toc165557551]Virtuālā realitāte
Modeļa izmantošanas veids, kad 3D modeļi ir daļa no virtuālās realitātes, kur lietotāji apskata simulētās vietas, objektus un procesus. Virtuālo realitāti lieto izmantojot virtuālās realitātes brilles vai arī citu specializēto aprīkojumu.
Piegādātājam ir jānodrošina Pasūtītājam VR (virtuālā realitāte) tūres ap BIM (Building Information Modeling) modeļa izmaiņām, ja ir veiktas vizuālas izmaiņas ēkas plānojumā, interjerā, fasādes izskatā, labiekārtojumā utt. Šī prasība ietver, bet nav ierobežota arī ar citiem projektu izmaiņu aspektiem, kuros virtuālā realitāte var piedāvāt detalizētu un dzīvotu ieskatu.
Vizuālo Izmaiņu Dokumentācija:
Piegādātājam jānodrošina detalizēta dokumentācija par veiktajām vizuālajām izmaiņām ēkas plānojumā, interjerā, fasādes izskatā, labiekārtojumā utt.
BIM Modeļa Atjaunošana:
Piegādātājam ir jāatjaunina BIM modelis, iekļaujot jaunās izmaiņas.
VR Tūres Izstrāde:
Piegādātājam ir jāizstrādā VR tūres, kas ļauj Pasūtītājam piedzīvot un novērtēt veiktās izmaiņas virtuālā realitātē.
Atbilstība VR Standartiem:
VR tūres jāizveido, ņemot vērā nozares standartus un prasības, lai nodrošinātu augstu kvalitāti un lietojamību.
Testēšana un Apstiprinājums:
Pēc VR tūres izveides, Piegādātājam ir jāpiedāvā Pasūtītājam iespēja to testēt un sniegt atsauksmes, lai nodrošinātu apmierinošu rezultātu.
Datu Nodrošināšana:
Piegādātājam ir jānodrošina nepieciešamie dati un faili Pasūtītājam, lai šis varētu pilnvērtīgi izmantot VR tūri.
Papildu Izmaiņu Iespējamība:
Ja turpmāk notiks papildu izmaiņas, Piegādātājam ir jābūt gatavam atjaunināt VR tūri, nodrošinot tās aktuālumu.
Šī prasība ne tikai nodrošina Pasūtītājam detalizētu ieskatu par veiktajām izmaiņām, bet arī ļauj viņam pieredzēt un izvērtēt projektu virtuālā realitātē, kas var uzlabot sapratni un komunikāciju starp visiem projektā iesaistītajiem.
[bookmark: _Toc165557552]2D dokumentācija
Ar 2D dokumentāciju ir domāta gan grafiskās, gan negrafiskās informācijas atspoguļošana:

	Veids
	Apraksts

	Grafiskā informācija
	Modeļa izmantošanas veids, kas sevī ietver 2D rasējumu iegūšanu (veidošanu) no informāciju saturošiem 3D modeļiem. 2D rasējumi parasti ietver 2D plānus, griezumus, fasādes un mezglus.

	Negrafiskā informācija
	Pavadošā dokumentācija par pielietotajiem risinājumiem un veiktajiem darbiem atbilstoši normatīvo aktu prasībām un prasībām, kas norādītas konkrētā projekta tehniskajā specifikācijā.




Detalizētas prasības 2D dokumentācijai, piemēram, būvprojektam, reglamentē konkrētā pakalpojuma tehniskā specifikācija. BIM prasībās 2D dokumentācija netiek uzskatīta par atsevišķu nodevumu. BIM prasībās 2D dokumentācija tiek skatīta no tehniskā viedokļa, t.sk. ņemot vērā nosacījumu, ka 2D rasējumiem jābūt atvasinātiem no 3D BIM modeļiem un starp tiem nav pieļaujamas pretrunas. 
[bookmark: _Toc165557553]Parauga modeļi apsaimniekošanai
· Parauga modeļi apsaimniekošanai tiks izmantoti, lai pārbaudītu apsaimniekošanas  komandas spēju īstenot apsaimniekošanas procesu BIM vidē.
· Piegādātājs iesniedz parauga modeļus ievērojot prasības, kas bija izvirzītas iepirkuma  procedūras laikā.
· Gadījumā, ja iepirkuma procedūras laikā parauga modeļi netika pieprasīti, pasūtītājs sagatavo prasības parauga modeļiem, izmantojot BIM prasību 3.pielikumu “Paraugmodeļu prasības”.
· Parauga modeļu skaitam jāatbilst iesniedzamo BIM modeļu skaitam, kāds ir paredzams iesniegšanai projekta noslēgumā.
· Parauga modeļiem ir jābūt izstrādātiem tajā pašā autorprogrammā, kurā ir izstrādāti attiecīgie BIM modeļi (arī attiecīgo autorprogrammu versijām ir jāsakrīt).
· Parauga modeļi ir jāiesniedz gan autorprogrammas oriģinālajā failu formātā, gan IFC failu formātā.
· Parauga modeļi apsaimniekošanai ir jāiesniedz, ja tie ir pieprasīti projekta speciālajās prasībās.
· Parauga modeļi apsaimniekošanai ir jāiesniedz sešus mēnešus pirms plānotā būvdarbu pabeigšanas termiņa.
· Būvnieks var piedāvāt apsaimniekošanas softwares.

[bookmark: _Toc165557554]Izpildmodelis
Izpildmodelim, jeb BIM pie būvdarbu pabeigšanas un nodošanas pasūtītājam, ir jāatspoguļo faktiski izbūvēto objektu atbilstoši noteiktajam detalizācijas līmenim un jāizpilda šādas minimālās prasības:
· Ietvert visus faktiski realizētos risinājumus, t.sk. ietvert visas veiktās un apstiprinātās būvprojekta izmaiņas būvdarbu laikā, kā arī atkāpes, kas lielākas par 50 mm, no būvprojekta, ja tādas pastāv.
· Nav pieļaujama informācijas nesakritība starp izpildmodeļiem un 2D izpildrasējumiem un izpildshēmām.
· Ietvert visu specifisko informāciju par aktīviem, proti, ietvert visu iekārtām un elementiem	pievienojamo	informāciju (skatīt Pielikumu 2.informācijas detalizācijas prasības), kas iegūta būvdarbu laikā pēc iekārtu/elementu montāžas atbilstoši informācijas detalizācijas prasībām.
· [bookmark: _heading=h.184mhaj][bookmark: bookmark=id.2szc72q][bookmark: bookmark=id.3s49zyc]Izpildmodeli ir nepieciešams iesniegt brīdī, kad objektā ir pabeigti un pieņemti visi būvdarbi, kas var ietekmēt BIM modeļos iekļauto grafisko un negrafisko informāciju.
[bookmark: _Toc165557555]Aktīvu informācijas modelis
Grafiskie modeļi, kas izveidoti projektēšanas un būvniecības posmā satur ievērojamu informācijas daudzumu, kas nav aktuāla ēkas apsaimniekošanas un uzturēšanas laikā. Lai izveidotu apsaimniekošanas posmam piemērotus modeļus, Projekta Informācijas modeļos ir nepieciešams veikt šādas modifikācijas un darbības:

· Attīrīt autorprogrammu (un .ifc formātā, ja attiecināms) BIM modeļus no liekās informācijas, kas nav nepieciešams apsaimniekošanas darbību veikšanai:
· izdzēst modelī veidotos rasējumus, skatus, liekās tabulas (izņemot gadījumu, ja tās ir izmantotas lai pievienotu vai eksportētu negrafisko informāciju), rakstlaukumus, izgriezumus (legends);
· izdzēst modelī esošos (purge funkcija) liekos elementus (objekti, bildes,
families, u.c.), kas netiek izmantoti;
· izdzēst modelim pievienotos failus un saites (izņemot relatīvās saites uz pieprasīto negrafisko informāciju un citu būvprojekta sadaļu BIM modeļiem);
· izdzēst modelī esošās projekta opcijas (project options, worksets, scope boxes, design options, view templates);
· pārliecināties, ka modelis nesatur brīdinājumus vai aizrādījumus.
· Pārliecināties par korektu relatīvo saišu darbību starp modeļiem un pievienotajiem failiem. Pārliecināties, ka visi faili, uz kuriem ir izveidotas relatīvās saites, ir saglabāti atsevišķā mapē.
· Pārliecināties, ka modelī redzami tikai eksistējoši risinājumi (izdzēsti demontētie vai plānotie elementi).
Piezīme: Informācija netiek pazaudēta, jo tā paliek pieejama Projekta informācijas modelī stadijā “Izpildmodelis” un nepieciešamības gadījumā ir iespējams piekļūt šai informācijai.

· Gadījumā, ja ēkas AR modelis ir ticis sadalīts vairākos modeļos (IN, IE, u.c.), pēc  pasūtītāja pieprasījuma šos modeļus ir nepieciešams apvienot vienā modelī (IFC failu formātam).
· IFC formāta modeļus nepieciešams iesniegt, gan par katru konkrēto būvprojekta sadaļu, gan vienu apvienotu modeli, kurš satur visas būvprojekta sadaļas.
· [bookmark: _heading=h.36ei31r][bookmark: bookmark=id.meukdy]Pārliecināties, ka ēkas aktīvu uzskaitei tiek izmantoti unikāli aktīvu identifikācijas numuri (ID).
5. [bookmark: _Toc165557556]Pielikumi:
1. Pielikums. Pirms-kontrakta BIM īstenošanas plāna veidne
2. Pielikums. Informācijas detalizācijas prasības
3. Pielikums. Parauga modeļu prasības
4. Pielikums. BIM Speciālista anketa
5. Pielikums. Pieļaujamās nobīdes starp BIM modeli un punktu mākoni
6. Pielikums. Projekta speciālās prasības veidne
7. [bookmark: bookmark=id.zu0gcz][bookmark: bookmark=id.4iylrwe][bookmark: bookmark=id.1d96cc0][bookmark: bookmark=id.1yyy98l][bookmark: bookmark=id.2y3w247][bookmark: bookmark=id.3jtnz0s]

